qundao/data-zh-poetry huggingface dataset:
次段世高掌科九日登楼韵
作者：钟渤
朝代：明

罗浮山远白云收，南望情孤百尺楼。几点黄花空照景，数茎华发不胜秋。雁将暝色催诗句，天与清香落酒瓯。安得此身如蔗境，了无酸楚到心头。
滇南奉别
作者：钟渤
朝代：明

解组东归春尽时，君恩亲寿两相宜。谁人直道能全节，我马横奔幸脱羁。四百峰峦寻旧隐，七千里路费新诗。自惭未茇甘棠树，敢望渔人去后思。
磐石卫看操
作者：钟渤
朝代：明

乱石盘东海，群山护北衙。军声震华岛，蜃气逼人家。日出鱼归市，风回雁落沙。茫茫天宇阔，何处问乘槎。
秋日述怀次张掌科时行韵
作者：钟渤
朝代：明

秋江烟冷水光寒，采采芙蓉向晚看。衰鬓自怜风日改，閒情容放酒杯宽。近瞻紫极垂玄衮，未傍青山挂皂冠。谁笑宦年踰五十，汉庭元有老郎官。
终慕双挽
作者：钟渤
朝代：明

黄河东奔淮水长，威襄世泽流汤汤。庆钟五叶兰蕙芳，千葩万卉皆文章。安边六策排天阊，清新诗句追盛唐。竹风掠地百草黄，街尘不动狡兔藏。殊勋懿戚先后光，不虞荆棘生门墙。母翁两手扶纲常，九折不挫百鍊刚。六阴既剥天回阳，山河永固无沧桑。貂蝉闪日光鹓行，翟冠夺目萱草香。母恩父德相颉颃，声谐琴瑟宜寿康。天胡不惠降大殃，彩埋双璧十景荒。君臣殊遇无存亡，几番恩典来侯堂。诘之造化孰主张，英气留待孤凤凰。时悬金印征蛮方，清声劲节如秋霜。筹边匪直我武扬，笔扫群丑如驱羊。陟岵陟屺阻莫将，哀哀双挽诗盈箱。大孝终身慕不忘，虞风舜日争翱翔。蹇予十载官夕郎，也曾竹下倾瑶觞。南香一瓣十断肠，凌烟有鹤飞来双。
终慕双挽·其一
作者：钟渤
朝代：明

黄河东奔淮水长，威襄世泽流汤汤。庆钟五叶兰蕙芳，千葩万卉皆文章。安边六策排天阊，清新诗句追盛唐。竹风掠地百草黄，街尘不动狡兔藏。殊勋懿戚先后光，不虞荆棘生门墙。母翁两手扶纲常，九折不挫百鍊刚。六阴既剥天回阳，山河永固无沧桑。貂蝉闪日光鹓行，翟冠夺目萱草香。母恩父德相颉颃，声谐琴瑟宜寿康。天胡不惠降大殃，彩埋双璧十景荒。
终慕双挽·其二
作者：钟渤
朝代：明

君臣殊遇无存亡，几番恩典来侯堂。诘之造化孰主张，英气留待孤凤凰。时悬金印征蛮方，清声劲节如秋霜。筹边匪直我武扬，笔扫群丑如驱羊。陟岵陟屺阻莫将，哀哀双挽诗盈箱。大孝终身慕不忘，虞风舜日争翱翔。蹇予十载官夕郎，也曾竹下倾瑶觞。南香一瓣十断肠，凌烟有鹤飞来双。
送公远
作者：钟渤
朝代：明

风起紫薇垣，浪涌黄湾水。迟迟曲江棹，落落南州士。偕计五百年，奋翼八千里。鹊翻今日坛，乌啄香椒子。清响巴山钟，洗我筝笛耳。
题松泉诗卷
作者：钟渤
朝代：明

不放轻尘上布袍，棱棱清节在东皋。风生徂石琴声响，玉漱寒潭齿韵高。老干得云生羽翼，中泠无飓少波涛。撑空阔下平生志，行看清朝拜宠褒。
题王君静斋崇慕堂二首
作者：钟渤
朝代：明

台斗无光树有风，长江秋影断孤鸿。遗书满架香仍在，结屋依山恨未穷。恩贲新丘天浩荡，鸟啼寒树月朦胧。瞳瞳舜目悬千古，独照羹墙到眼中。谁遣台星坠海隅，秣陵无力挽金枢。韶华未睹形容尽，风物无情泪眼枯。绕屋慈乌声共苦，照人寒月影同孤。无端更树坟前竹，看取他年长凤雏。
题王君静斋崇慕堂二首·其一
作者：钟渤
朝代：明

台斗无光树有风，长江秋影断孤鸿。遗书满架香仍在，结屋依山恨未穷。恩贲新丘天浩荡，鸟啼寒树月朦胧。瞳瞳舜目悬千古，独照羹墙到眼中。
题王君静斋崇慕堂二首·其二
作者：钟渤
朝代：明

谁遣台星坠海隅，秣陵无力挽金枢。韶华未睹形容尽，风物无情泪眼枯。绕屋慈乌声共苦，照人寒月影同孤。无端更树坟前竹，看取他年长凤雏。
题南山观壁
作者：钟瓘
朝代：明
体裁：七言律诗

南山远势连空同，山下楼台烟雾中。东海仙人影在壁，月波道士颜如童。岚光和雨滴春翠，丹气浮天接夜虹。凭高一笑空宇宙，俯视下土尘蒙蒙。
春日追悼采茂含
作者：钟祖保
朝代：明
体裁：七言绝句

中天掩却少微星，馀得文章作典刑。愁杀蓝田庄上草，春来依旧向人青。
送善先之徽
作者：钟祖保
朝代：明
体裁：七言绝句

乌聊龙尾称奇境，大鄣灵岩有异踪。君到新都无别事，朗吟还对石门峰。
和友招游西湖
作者：钟禧
朝代：明

湖光山色最宜秋，君不来招也去游。已辨蜀川千丈锦，为谁今日尽缠头。万顷西湖水贴天，芙蓉杨柳乱秋烟。湖边为问山多少，一个峰头住一年。
和友招游西湖·其一
作者：钟禧
朝代：明

湖光山色最宜秋，君不来招也去游。已辨蜀川千丈锦，为谁今日尽缠头。
和友招游西湖·其二
作者：钟禧
朝代：明

万顷西湖水贴天，芙蓉杨柳乱秋烟。湖边为问山多少，一个峰头住一年。
宿恨这关
作者：钟禧
朝代：明

踪迹疏狂事远游，懒工词赋客诸侯。春风楚国归王灿，落日长安醉马周。千里霜蹄何日定，十年烽火未曾休。长歌更出床头剑，空有寒光射斗牛。
寄沔中陈处士
作者：钟禧
朝代：明

沔阳有高士，栖隐在林泉。绿树孤村里，黄花三径边。功名成弃屣，诗酒度流年。久别无由会，相思意惘然。
挽吕孝子诗
作者：钟禧
朝代：明
体裁：古风

行行南涧滨，采彼南涧蘋。美人遽云逝，回歌泪沾巾。忆昔旧头角，出为莲幕宾。封章拯时弊，遥遥达枫宸。投簪向晚年，甘与泉石邻。结庐老墓左，孝行扶彝伦。正惟孝者寿，彼苍胡匪仁。拂衣竟长往，飘然谢风尘。愁云翳山野，落日迷荆榛。传家有两子，楚楚垂儒绅。明时在继述，允矣为王臣。褒赠良有期，穹碑熙千春。
河南道中西平铺舍
作者：钟禧
朝代：明

新春骑马出长安，千里归期思缈漫。在路又惊人日过，到家应有杏花看。倾囊沽酒邀谁饮，呵笔题诗强自宽。南去好山青未了，暂从此地驻征鞍。
经过恨这关
作者：钟禧
朝代：明

去时黄叶满山隈，回首阳春逐马来。处处石田芳草绿，家家茅屋杏花开。十年踪迹如萍梗，此日襟怀仗酒杯。力倦也须登绝顶，五云深处望蓬莱。
赤壁怀古
作者：钟禧
朝代：明

赤壁矶头载酒过，感时怀古思如何。扁舟泊岸波声静，孤雁横江月色多。鏖战当时怜孟德，狂吟此日忆东坡。无人可论平生事，醉舞龙泉发浩歌。
赠友人
作者：钟绍
朝代：明

水云深处足栖迟，不管尘边有是非。明月照人閒弄笛，白鸥亲我总忘机。随风小舸眠偏稳，上钓寒鲈脍正肥。最是年来动佳句，烟波相忆未能归。
谒苏文忠公祠
作者：钟继英
朝代：明

遗像层台烟雾中，瓣香几度仰高风。遥遥禁院金莲烛，落落天涯白鹤峰。两赋至今留赤壁，三言当日副丹衷。高才自古多萋菲，翘首嶙峋听晓钟。
小金山
作者：钟维诚
朝代：明

妙高台上访禅关，翠拥层峦喜胜攀。琪树苍苍环郁水，灵洲隐隐见鳌山。孤僧林下春芽熟，客子尊前秋露乾。醉倚危楼俯沧海，此身疑在五云间。
登云门山
作者：钟羽正
朝代：明
体裁：七言律诗

云门出云云昼开，中峰云窦悬崔嵬。门辟天回日月窟，云生幻出金银台。阴崖入夏飞元雪，幽洞经年结绿苔。欲唤羲和启灵锁，时从阊阖望蓬莱。
花林疃
作者：钟羽正
朝代：明
体裁：七言律诗

天畔群山山下村，涧溪回合绕丘樊。桃源地煖花连坞，栗里人闲柳覆门。万叠云霞蒸晓日，几家鸡犬傍高原。平生漫有寻芳兴，小结衡茅此避喧。
丁谓
作者：钟芳
朝代：明

鲸波容易去还来，雷竹飞钱竟作悲。到底不须论巧拙，瓦全何似玉成灰。
丁酉上元乡饮
作者：钟芳
朝代：明

蔚文关国步，嘉会协阳亨。尊俎从横列，阶庭揖让升。燕思鱼在藻，歌和鹿鸣苹。读法昭谟训，铿金振典刑。位分天地象，道配日星明。慨此南荒极，何如一叶轻。衣冠中土旧，风气四时并。世变兵戈隔，年饶粟谷登。圣猷天覆焘，文教日隆兴。四际归皇极，殊方款舜廷。乃知王道易，端赖典彝行。自笑雕虫陋，虚叨佩玉荣。悬车甘隐伏，扫迹向幽贞。兴寄羲黄上，情抛稷契能。敢云疲自逸，其奈眇难胜。徵牍劳躬致，宾筵荷肃迎。勉驱衰质朽，仰赞淑仪成。冠绂惭终累，溪山歉素情。旅终无一语，何以答干旌。
三穷图
作者：钟芳
朝代：明

利达语易好，穷困颜无光。我抚三穷图，衋然令我伤。姑老舅复衰，青龄镇媰孀。弧辰幸生男，宁知存与亡。一丝引千钧，顾影增徬徨。灵根不终閟，春融发寒芳。孙枝继继出，耸壑淩空苍。穷也亨所基，节孝为之纲。幽明两有托，芝庭焕宸章。
上徐母太夫人
作者：钟芳
朝代：明

昭代元勋府，云仍奕世昌。萱慈贞捆训，兰秀特轩昂。诰锡文鸾炫，星摇翠翟光。新龄增旧算，初度应微阳。亭馆重重宴，笙歌细细扬。戟门诸将列，玳席百珍将。姜寿僖情适，韩饶结誉长。愿言图五福，随颂献华堂。
上高别傅侍御
作者：钟芳
朝代：明

蹙蹙别乌台，徐徐棹未开。归情终似噎，病骨易为菑。山水闻嘉郡，追培负夙怀。东风幸予助，吹送吉州来。
不寐
作者：钟芳
朝代：明

行行万里还千里，望望天涯又海涯。更定风林闻野鹤，境幽霜苑噪寒鸦。生憎地远人俱远，为爱灯华笔有华。此去三山应咫尺，欲珰明月绶丹霞。
与同年话别
作者：钟芳
朝代：明

霜风吹衣凄以清，客子仗节江南行。绕堤衰柳叶皆满，何处幽兰花独明。一身许国泰岳重，万事入眼鸿毛轻。曲江曾共醉春色，况是离歌催旆旌。
与方棠陵度梅关
作者：钟芳
朝代：明

梅关联步蹑丹梯，雨色秋光压树低。却忆昔年三塔寺，三人只少祝篁溪。
与杨澹斋
作者：钟芳
朝代：明

澹斋老去眼昏花，诗句仍挥五色葩。何日小轩同漫话，细炊蟹眼试新茶。
东湖书院
作者：钟芳
朝代：明

混物乃妙契，启岩得幽栖。苍梧之东大江曲，峰峦巃嵷波萦回。主翁于此毓灵秀，联翩五色腾朝翚。储书万轴聊自喜，直与傅岩吕渭相追随。湖光悠悠净如扫，滉漾下上涵玻璃。个中滋味自了悟，天然一鉴完无亏。有时东皋憩清暇，凤笙带月横孤吹。丹霞为辔风为马，东胡之名满天下。早辞卿相此归来，湖外小堂开绿野。
东麓倡韵
作者：钟芳
朝代：明

偶陪赏眺向朝阳，亭负苍岩竹气凉。城外江山来衽席，云中宫阙间玄黄。酡颜莫惜十分醉，煦影须怜一线长。遥忆枫宸嵩祝后，列仙齐献万年觞。
中孚徵应
作者：钟芳
朝代：明

菑诊及寇攘，由来势相依。旱暵偏海宇，近郊多虎罴。桓桓骢马来，拯溺如輖饥。圜扉雪冤滞，冥灵监在兹。炯炯一寸丹，化作云雷驰。昭象妙孚感，风行泽猕猕。星轺布皇仁，信知甘雨随。天心在咫尺，岂必焚尪羸。林坰忽生色，青青遍郊圻。铁冠何巍峨，下贲桂江曲。桂江激清湍，一雨万户足。万户悦以嬉，原田正亩亩。谁知讯鞠地，解此旱魃灾。玄虚浩无垠，仁风披草莱。諠言使君至，能使天心回。阴阳阖辟间，感应还相推。中扃匪灵瑩，伊畴探几微。江水去悠悠，归旐不可羁。公归定何所，为霖雨天下。我感中孚象，含虚刚得中。惟虚故无物，一贞内斯融。无物易为感，贞孚格苍穹。矧时狴犴间，累蘩多颛蒙。匪缘缓以详，案牍藏戈䂌。卓哉持斧使，灵府春溶溶。祥刑妙易理，推诚彻群衷。上顺下乃悦，信达幽能通。焦硗沃膏泽，屯困回亨丰。芃芃陇上苗，幸兹慰三农。
中孚徵应·其一
作者：钟芳
朝代：明

菑诊及寇攘，由来势相依。旱暵偏海宇，近郊多虎罴。桓桓骢马来，拯溺如輖饥。圜扉雪冤滞，冥灵监在兹。炯炯一寸丹，化作云雷驰。昭象妙孚感，风行泽猕猕。星轺布皇仁，信知甘雨随。天心在咫尺，岂必焚尪羸。林坰忽生色，青青遍郊圻。铁冠何巍峨，下贲桂江曲。桂江激清湍，一雨万户足。万户悦以嬉，原田正亩亩。谁知讯鞠地，解此旱魃灾。玄虚浩无垠，仁风披草莱。諠言使君至，能使天心回。阴阳阖辟间，感应还相推。中扃匪灵瑩，伊畴探几微。江水去悠悠，归旐不可羁。公归定何所，为霖雨天下。
中孚徵应·其一
作者：钟芳
朝代：明
体裁：古风

菑诊及寇攘，由来势相依。旱暵偏海宇，近郊多虎罴。桓桓骢马来，拯溺如輖饥。圜扉雪冤滞，冥灵监在兹。炯炯一寸丹，化作云雷驰。昭象妙孚感，风行泽猕猕。星轺布皇仁，信知甘雨随。天心在咫尺，岂必焚尪羸。林坰忽生色，青青遍郊圻。铁冠何巍峨，下贲桂江曲。桂江激清湍，一雨万户足。万户悦以嬉，原田正亩亩。谁知讯鞠地，解此旱魃灾。玄虚浩无垠，仁风披草莱。諠言使君至，能使天心回。阴阳阖辟间，感应还相推。中扃匪灵莹，伊畴探几微。江水去悠悠，归旐不可羁。公归定何所，为霖雨天下。
中孚徵应·其二
作者：钟芳
朝代：明

我感中孚象，含虚刚得中。惟虚故无物，一贞内斯融。无物易为感，贞孚格苍穹。矧时狴犴间，累蘩多颛蒙。匪缘缓以详，案牍藏戈䂌。卓哉持斧使，灵府春溶溶。祥刑妙易理，推诚彻群衷。上顺下乃悦，信达幽能通。焦硗沃膏泽，屯困回亨丰。芃芃陇上苗，幸兹慰三农。
丹阳来尹送至吕城惜别
作者：钟芳
朝代：明

感旧今如昔，那堪会复离。莲舟忘坐久，燃烛爱归迟。十载江湖梦，寸心天地知。多君无限意，星月共清漪。
久雨
作者：钟芳
朝代：明

冬雨经春日日来，碧湖新水涨楼台。阳和畅后群阴散，百鸟声中万萼开。
义交堂
作者：钟芳
朝代：明

丈夫慎所处，谊合志乃孚。丹漆有遗训，习染良不诬。哓哓竞声利，此道成榛芜。机阱隐歌笑，亲洽伤中疏。眷言薜氏堂，交衢通两都。博延岂不贵，所求在朋徒。郑贾匪我庐，蜀珍匪我居。开轩揖宾友，满座多钜儒。遗音启玄瑟，清辉照前除。
乙亥十一月朔日食
作者：钟芳
朝代：明

赫曦连碧净无垠，俄报亏痕一二分。大造岂应丰厥蔀，宣尼何怪困于陈。潜滋阴慝宁能久，同护阳精自有神。宝鼎香销金鼓罢，玉轮如旧倍光新。
乙亥春送上舍严仲弘归高明
作者：钟芳
朝代：明

漠漠春云晓树苍，江东门外着归航。三年灯火金陵旧，二月风涛玉峡长。乡国高垣遮牡蛎，野田新课入禾粱。到家随处堪行乐，身外浮名且未忙。
乙酉乌蛮滩谒伏波庙四首
作者：钟芳
朝代：明

重煽炎光达远夷，归来翻履祸几危。蛮滩千仞谁云险，却在城西稿葬时。帝鉴高齐两曜明，不缘谤箧罪干城。全归已爽包尸愿，身比珠犀熟重轻。荧荧金碧映球琅，铜柱千春海岳光。莫把云台浪评品，汉皇元不重椒房。柱分南裔恢皇度，碑勒燕然兆女戎。一样亲臣连桂掖，到头功罪欲谁从。
乙酉乌蛮滩谒伏波庙四首·其一
作者：钟芳
朝代：明

重煽炎光达远夷，归来翻履祸几危。蛮滩千仞谁云险，却在城西稿葬时。
乙酉乌蛮滩谒伏波庙四首·其三
作者：钟芳
朝代：明

荧荧金碧映球琅，铜柱千春海岳光。莫把云台浪评品，汉皇元不重椒房。
乙酉乌蛮滩谒伏波庙四首·其二
作者：钟芳
朝代：明

帝鉴高齐两曜明，不缘谤箧罪干城。全归已爽包尸愿，身比珠犀熟重轻。
乙酉乌蛮滩谒伏波庙四首·其四
作者：钟芳
朝代：明

柱分南裔恢皇度，碑勒燕然兆女戎。一样亲臣连桂掖，到头功罪欲谁从。
九日
作者：钟芳
朝代：明

重阳对景独徘徊，菊爱寒香未遽开。幽眺且寻陶令乐，朗吟休数仲宣才。空明万象池塘影，磈礧千峰璧玉台。此去蓬瀛争几许，御风邀取列仙来。
九日书事
作者：钟芳
朝代：明

九日重绵未絮袍，槐头云暗冷萧骚。故人知我愁无那，遥遣苍头献枣糕。
九日二首次九峰韵
作者：钟芳
朝代：明

晓霁凝孤眺，凭高挹翠寒。任渠秋色老，且爱菊英团。地控舆图尽，峰攒冕黼端。时清惭独拙，应负旧儒冠。野况撩乡思，虚舟掷岁华。性恬堪混俗，秋惨故宜花。抚景晋风在，引觞陶兴赊。故园今日里，农事足桑麻。
九日二首次九峰韵·其一
作者：钟芳
朝代：明

晓霁凝孤眺，凭高挹翠寒。任渠秋色老，且爱菊英团。地控舆图尽，峰攒冕黼端。时清惭独拙，应负旧儒冠。
九日二首次九峰韵·其二
作者：钟芳
朝代：明

野况撩乡思，虚舟掷岁华。性恬堪混俗，秋惨故宜花。抚景晋风在，引觞陶兴赊。故园今日里，农事足桑麻。
九曲渠
作者：钟芳
朝代：明

石渠何蜿蜒，地迥泉常涸。何如观秋澜，滔滔赴东壑。
九月饯衍圣公于礼部次夏宗伯桂洲韵
作者：钟芳
朝代：明

未问黄花开未开，主人新酿满云罍。凭轩语笑秋容淡，已觉寒香细细来。重九华筵倚翠开，盈盈秋思上璚罍。疏英不假黄金色，似待群工更一来。堂焕丝纶锦障开，耆英仪度古尊罍。黄花爱客微含媚，意恐开残客倦来。
九月饯衍圣公于礼部次夏宗伯桂洲韵·其一
作者：钟芳
朝代：明

未问黄花开未开，主人新酿满云罍。凭轩语笑秋容淡，已觉寒香细细来。
九月饯衍圣公于礼部次夏宗伯桂洲韵·其三
作者：钟芳
朝代：明

堂焕丝纶锦障开，耆英仪度古尊罍。黄花爱客微含媚，意恐开残客倦来。
九月饯衍圣公于礼部次夏宗伯桂洲韵·其二
作者：钟芳
朝代：明

重九华筵倚翠开，盈盈秋思上璚罍。疏英不假黄金色，似待群工更一来。
云麓山房次石安国太守韵
作者：钟芳
朝代：明

结馆依山泽，登临时一来。万屏轩外列，一鉴席间开。篆古龟纹拆，琴清鹤梦回。户东韩庙近，雄气矗三台。
五事
作者：钟芳
朝代：明

五事列洪范，惟思为之宗。四勿不言思，思在勿字中。譬彼貔貅师，指挥在元戎。防制一以懈，众欲攒戈䂌。炯炯方寸丹，幽与神明通。云胡自剥蚀，鞠为尘埃封。猛兹发深省，镌铭跂馀风。
五日联句和韵四首
作者：钟芳
朝代：明

城曲相从看彩舟，锦标争胜发清讴。诗篇约我频同和，江汉思君独远游。流水不湔湘客恨，青山空负杞人忧。壮怀此际全销铄，闲是闲非总谬悠。午日看山山更好，客子放歌飞羽觞。觞行深浅自随量，歌校短长殊未遑。坐久漏声沈鹤禁，雨馀凉气袭槐堂。偶然欢笑颓然醉，未学华仙已顿忘。天上玉京楼十二，清光应许借清郎。同盟偶作衣裳会，得句全输锦绣章。谢老爱山成痼癖，杜陵伤酒露疏狂。归来似觉形神瘁，净室明轩学坐忘。四子多情冒雨过，主人贪客醉还歌。情恬夜宴销华烛，辞迸寒芒逼太阿。一笑碧山同驻马，十年青琐忆鸣珂。菘葵著土皆成色，未信春光校孰多。
五日联句和韵四首·其一
作者：钟芳
朝代：明

城曲相从看彩舟，锦标争胜发清讴。诗篇约我频同和，江汉思君独远游。流水不湔湘客恨，青山空负杞人忧。壮怀此际全销铄，闲是闲非总谬悠。
五日联句和韵四首·其三
作者：钟芳
朝代：明

天上玉京楼十二，清光应许借清郎。同盟偶作衣裳会，得句全输锦绣章。谢老爱山成痼癖，杜陵伤酒露疏狂。归来似觉形神瘁，净室明轩学坐忘。
五日联句和韵四首·其二
作者：钟芳
朝代：明

午日看山山更好，客子放歌飞羽觞。觞行深浅自随量，歌校短长殊未遑。坐久漏声沈鹤禁，雨馀凉气袭槐堂。偶然欢笑颓然醉，未学华仙已顿忘。
五日联句和韵四首·其四
作者：钟芳
朝代：明

四子多情冒雨过，主人贪客醉还歌。情恬夜宴销华烛，辞迸寒芒逼太阿。一笑碧山同驻马，十年青琐忆鸣珂。菘葵著土皆成色，未信春光校孰多。
五月
作者：钟芳
朝代：明

盛阳燔四极，微阴已潜滋。芳蕤歇姿媚，鸣蜩附高枝。翛然卷长幔，默坐窥玄机。盈虚在瞬息，逝运不可回。所以古神圣，持盈慎机微。
五老拱寿图为刘太守觐阳题
作者：钟芳
朝代：明

五岳赫灵异，衣冠萃堂坳。南极光荧荧，驾鹤来丹霄。眷言介主翁，诒之东海桃。桃实六千秋，元和孕琼包。谓君轸民隐，帝用嘉尔劳。尔惟善培殖，根沃丰枝条。绪馀寿国命，济兹水火交。回首方岳神，千古齐岧峣。
代送胡南津
作者：钟芳
朝代：明

三十年前宴鹿鸣，数千里外重寻盟。松筠并植元同操，霄汉联飞更有情。旆绕章干分野色，望依庐阜忆高名。薇垣底足廑良翰，咫尺庭阶即玉京。
仲冬
作者：钟芳
朝代：明

玄冬朔风利，桂海零清霜。矫矫霜中筠，苦节寒葱苍。野菊已后时，孤标散幽香。香不迩蝶蜂，节非引鸾凰。稻黍酿初熟，开轩相对尝。溪头白鸥群，时来共徜徉。
仲春日和韵
作者：钟芳
朝代：明

城上登临切斗牛，江山为尔一迟留。春风不染衰翁鬓，卮酒难销壮士愁。结垒燕儿依故主，放舟渔父觅安流。眼中好恶谁能定，且托馀情赋玉楼。
任兵部后怀九峰用渠齐居韵
作者：钟芳
朝代：明

客台仙驾喜追攀，暂䮕联镳意自殷。话隔聊凭文字狎，时清仍得簿书闲。离朱鉴识骊黄外，夔契谟猷伯仲间。独坐有怀情漠漠，沣兰孤咏一开颜。
伤别离
作者：钟芳
朝代：明

碧阶窗影映疏灯，三星半落天河明。美人一去隔湘水，层峦叠巘烟冥冥。蟏蛸骨丝错水户，鬓丝无情黑成素。百年欢会难再期，寤寐思君君不知。
余吏部谪琼侨寓苍梧次谢大巡韵
作者：钟芳
朝代：明

身世升沉信所遭，立朝危论属贤豪。波颓正藉千钧力，凤去还修五色毛。到海岂能忘魏阙，吊湘聊自托离骚。名传吏部潮阳旧，天柱同撑碧汉高。
佛回山在泾县西百三十里经蓝山桃花潭皆李白所游也辛未夏予覈田过此
作者：钟芳
朝代：明

佛回山高几何许，上山下山汗如雨。徐驱屈曲沿山隈，白云绕山凝不飞。水田高低梯齿密，峰峦夹峙连重壁。秀禾蔓蔓铺井疆，有花点点如粘霜。田头蜗室土为垒，三三两两依山住。我来自笑居无庐，斩茅作蓬不可居。雨馀渗湿班荆坐，四壁菅萑任风过。谷空涧悄夜光寒，六月犹怯重衾单。野禽啾啾叫林树，欲栖不栖如怨慕。嗟彼羽族非有情，亦因何事鸣不平。昔日阆风真梦幻，今日荒凉不须叹。不见棠阴憩息人，曾无堂构堪容身。身劳但愿民生逸，手足胼胝何足惜。也知吏事非清流，只恐自爱增民忧。虚浮祸晋数百载，一推万事成隳败。我思效绩惭驽庸，十驾或可追骐踪。况彼山泉有佳胜，遍观适足供吟咏。出游有名民不惊，不似放浪为虚行。长江西来接天渺，溪深远通江月晓。何当挽此万壑津，为吾一洗胸中尘。
候清戎传侍御宿圆觉寺
作者：钟芳
朝代：明

四山如画雨初晴，古木萧森接太清。云外楼台方外客，不知人世有蓬瀛。
借山亭
作者：钟芳
朝代：明

借山学士圣能诗，滚滚波涛入妙词。花外蝶魂迷客主，苑边蛙吹杂官私。流云去宿青溪曲，过鸟来依碧树枝。假许何曾输郑壁，对渠清赏莫停卮。
偶咏
作者：钟芳
朝代：明

务简庭空掩，尘编自检寻。绮寮通竹气，珉甃转椿阴。岁月惭虚禄，溪山负夙心。秋声动帘幕，撩乱百蛩吟。
偶咏
作者：钟芳
朝代：明

拱默容容多后祚，水旱不节阴阳错。黄纸宽征白纸催，大网疏疏小网数。
偶咏
作者：钟芳
朝代：明

木公金母自神灵，辟谷延年浪有名。任是炼教形似鹤，也须随化入冥冥。
偶咏
作者：钟芳
朝代：明

桂江分辖四年馀，风教无闻只薄书。抚景怀惭官况淡，静看槐蚁过前除。
偶咏
作者：钟芳
朝代：明

案牍顿劳真俗务，精魂耗尽竟何功。八千里外炎蒸地，五百年前烈士风。失志文皇遗董贾，得时虞帝擢夔龙。伊谁卒负苍生望，咄咄还书几字空。颜乐轲忧久隐沦，关闽续后又荆榛。眼中人物有臧否，世上声名半假真。末学每因诗作累，苦心思与德为邻。梦醒刊落繁枝叶，一室愔愔玉自温。
偶咏
作者：钟芳
朝代：明

金陵子月冻色微，阳精黯淡寒无辉。休衙食罢展书读，风雨扑窗人到稀。
偶咏·其一
作者：钟芳
朝代：明

案牍顿劳真俗务，精魂耗尽竟何功。八千里外炎蒸地，五百年前烈士风。失志文皇遗董贾，得时虞帝擢夔龙。伊谁卒负苍生望，咄咄还书几字空。
偶咏·其二
作者：钟芳
朝代：明

颜乐轲忧久隐沦，关闽续后又荆榛。眼中人物有臧否，世上声名半假真。末学每因诗作累，苦心思与德为邻。梦醒刊落繁枝叶，一室愔愔玉自温。
元夕次林从学韵
作者：钟芳
朝代：明

元夕清堪赏，笙歌远近闻。引杯瞻斗柄，倚席见参文。岁判五更梦，春添一脉氲。豪吟自乘兴，何事策奇勋。岁律有隆替，气机分浅深。点椒春酿足，焚木夜香沈。国正知天步，阳回见帝心。短材惭报称，空倚素琴吟。
元夕次林从学韵·其一
作者：钟芳
朝代：明

元夕清堪赏，笙歌远近闻。引杯瞻斗柄，倚席见参文。岁判五更梦，春添一脉氲。豪吟自乘兴，何事策奇勋。
元夕次林从学韵·其二
作者：钟芳
朝代：明

岁律有隆替，气机分浅深。点椒春酿足，焚木夜香沈。国正知天步，阳回见帝心。短材惭报称，空倚素琴吟。
元日
作者：钟芳
朝代：明

青帝回銮候，瞻依向紫微。轩辕新凤历，章甫旧儒衣。物色先春好，星光拂曙稀。古今呼吸里，默默对清晖。
先德录为操江张公题
作者：钟芳
朝代：明

罗浮之隈清江曲，绵绵世泽先贤躅。遗经独抱向皋原，闲课儿童事耕读。十年养就瑰特姿，一官俄逐双凫飞。绾符南牧有馀力，坐令蔀屋回晶辉。西风潇飕动归兴，故园松菊寻幽径。缟衣素练聊自娱，清樽白发欢相映。亭亭琪树发庭柯，葱苍直与霄汉摩。日光五色照眼烂，撑拄大厦畴能过。铁冠嶷嶷含霜锷，文彩后先总殊渥。和气谁云萃一堂，霖雨会苏九州涸。
全懿
作者：钟芳
朝代：明

妇德不外暴，惟节乃著名。懿哉陈母贤，视若毫毛轻。垂龆侍亲疾，隐恻含至情。幼性且如此，况复罹艰贞。艰贞求自保，精诚动穹昊。祥光霭兰庭，灵函发幽眇。大华犹可摧，志节不可婴。青龄抚遗育，啖蘖如含饧。义训固远期，岂计黄金籯。永谢枝叶蕃，扣钥窥圣精。脩羽无低飞，乘时溯青冥。苦节四十年，渊珠耀晶荧。亲恩通喘息，相倚如垒瓶。母贤子名遂，子显母德旌。德懿节乃彰，节成德愈光。华堂烂金碧，紫诰回鸾凰。鸾凰不易致，览德来容裔。千春垄上云，英英阴葱翠。
全懿·其一
作者：钟芳
朝代：明

妇德不外暴，惟节乃著名。懿哉陈母贤，视若毫毛轻。垂龆侍亲疾，隐恻含至情。幼性且如此，况复罹艰贞。艰贞求自保，精诚动穹昊。祥光霭兰庭，灵函发幽眇。
全懿·其三
作者：钟芳
朝代：明

亲恩通喘息，相倚如垒瓶。母贤子名遂，子显母德旌。德懿节乃彰，节成德愈光。华堂烂金碧，紫诰回鸾凰。鸾凰不易致，览德来容裔。千春垄上云，英英阴葱翠。
全懿·其二
作者：钟芳
朝代：明

大华犹可摧，志节不可婴。青龄抚遗育，啖蘖如含饧。义训固远期，岂计黄金籯。永谢枝叶蕃，扣钥窥圣精。脩羽无低飞，乘时溯青冥。苦节四十年，渊珠耀晶荧。
八月大水有感
作者：钟芳
朝代：明

旱苗半稿半含胎，鸿洞无端更作灾。高下原畴推荡尽，山魈又合夜叉来。骤雨轰雷一阵过，无雷风雨涨江河。牡丹艳丽无佳实，紫荔黄柑实转多。
八月大水有感·其一
作者：钟芳
朝代：明

旱苗半稿半含胎，鸿洞无端更作灾。高下原畴推荡尽，山魈又合夜叉来。
八月大水有感·其二
作者：钟芳
朝代：明

骤雨轰雷一阵过，无雷风雨涨江河。牡丹艳丽无佳实，紫荔黄柑实转多。
公孙弘
作者：钟芳
朝代：明

谀如忠荩险如夷，暗有机权结主知。不是万年公论在，弘为全智黯为痴。
兰亭遗迹
作者：钟芳
朝代：明

亭翠春浓禊事修，琼觞流曲倡还酬。夜深惟有溶溶月，长照新亭一段愁。乐意无多百感生，激湍脩竹共冥冥。从头细读兰亭记，总是牛山洒泪情。
兰亭遗迹·其一
作者：钟芳
朝代：明

亭翠春浓禊事修，琼觞流曲倡还酬。夜深惟有溶溶月，长照新亭一段愁。
兰亭遗迹·其二
作者：钟芳
朝代：明

乐意无多百感生，激湍脩竹共冥冥。从头细读兰亭记，总是牛山洒泪情。
具庆重封卷
作者：钟芳
朝代：明

恒岳精英占独多，古稀将近鬓同皤。重颁帝命回鸾鹊，喜溢宾筵艳绮罗。兰畹继沾馀庆远，瑶觞双映寿颜酡。微风入座林塘静，醉学仙人拍拍歌。
内守备晏
作者：钟芳
朝代：明

紫极频更事，于今七十春。冰霜松桧狎，编简缙绅亲。入陕闲兵略，临淮味道真。屡腾归老疏，天语更谆谆。
再和李蒲汀韵
作者：钟芳
朝代：明

白帝扬麾夜雨濛，雪花渐结海云同。几番齐学霓裳舞，万片寒欺玉色珑。泽渗平田催麦长，冻添幽涧碍泉通。春来况值农祥正，鸡黍家家乐岁丰。
再次李蒲汀韵
作者：钟芳
朝代：明

三年往返两都间，每爱投閒竟得閒。松菊未应荒旧圃，鹓鸾久矣愧仙班。清泉静濯溪边石，碧落孤撑海上山。到处行吟足为乐，漫将诗史自褒删。
再赓石宗海韵
作者：钟芳
朝代：明

江花漠漠绕江开，江月光涵浊酒杯。避寇远来依旧约，结庐那暇择新材。万家桑梓风尘暗，千里貔貅鼓角哀。最爱宛山青四匝，政馀觞咏洗心怀。
写怀
作者：钟芳
朝代：明

圣轨日湮塞，异言何豗腾。奇瑰肆搜讨，菽粟不见珍。伊予服昭训，寐觉还自徵。精粗共条贯，会一在沈冥。所贵领与要，旁骛徒纷竞。譬彼承蜩者，志一神乃凝。勉旃同袍子，津岸期先登。
写怀
作者：钟芳
朝代：明

进耽朝市疑徇物，退爱皋原为洁身。遇主禹躬三过急，得师颜乐一瓢贫。世情似弈翻新局，牍案如麻积幻尘。白首抱官成底事，故园桑梓正萧森。
写景
作者：钟芳
朝代：明

水落沙嘴出，木凋山色寒。小舟渔父醉，烟雨卧江干。
写景
作者：钟芳
朝代：明

细草蒙茸绿漾沙，山屏叠叠簇秾华。幽栖赖有桃花径，何用遥寻二仲家。
农家
作者：钟芳
朝代：明

牛放平芜绿满郊，小池储水灌新苗。夜归醉共妻孥乐，不与陶朱斗富饶。
冬至次顾洞阳韵
作者：钟芳
朝代：明

阴极阳初复，机微帝实临。玉衡宵渐短，凤吹兴难任。浑噩羲黄世，希微太古音。茫茫炎海上，谁识顾和心。
冬至郊斋次少宰李公韵
作者：钟芳
朝代：明

早承天语戒斋期，共竭精虔对越时。帝飨定缘三礼正，律谐喜见八风夷。道随阳长思连茹，兴为诗催惯撚髭。何必风花堪玩弄，太音玄酒足清脾。日临长至日增长，再见郊禋出正阳。垂范岂惟周百世，圣衷端配古三皇。瑶空龙凤来神驭，宝鼎菥檀袭御裳。昨夜清台占瑞应，前星烨烨兆休祥。
冬至郊斋次少宰李公韵·其一
作者：钟芳
朝代：明

早承天语戒斋期，共竭精虔对越时。帝飨定缘三礼正，律谐喜见八风夷。道随阳长思连茹，兴为诗催惯撚髭。何必风花堪玩弄，太音玄酒足清脾。
冬至郊斋次少宰李公韵·其二
作者：钟芳
朝代：明

日临长至日增长，再见郊禋出正阳。垂范岂惟周百世，圣衷端配古三皇。瑶空龙凤来神驭，宝鼎菥檀袭御裳。昨夜清台占瑞应，前星烨烨兆休祥。
出宁国
作者：钟芳
朝代：明

出郭未百里，万山如剑门。险途高屈曲，怪石黑嶙峋。迹隐飞仙窦，谁为叱驭尊。停驺山下馆，烟雨近黄昏。
出瑞河
作者：钟芳
朝代：明

晓发筠州向市汊，双旌飞拂溯风斜。旱苗得雨易为好，游蝶过时仍采花。云结幻形添晚兴，树交疏影见人家。江藩又作三年梦，独对寒川咏物华。
初署国学
作者：钟芳
朝代：明

浙中造士厚予颜，太学尤惭造士艰。才短范模资六馆，日长鼓铎肃三班。为山数仞成于篑，藏器周身臭若兰。昼漏声沉弦诵静，凭轩小坐碧筠间。
十八滩
作者：钟芳
朝代：明

滩声滚蛟鼍，层层溯天级。应与银河通，试探支机石。下滩若转丸，上滩若移石。难易系所乘，未论迟与疾。拿舟溯惊湍，万篙不能上。徐徐风一帆，历历如指掌。舟子引百丈，日行滩几重。登饭暮相向，竞说挽舟功。
十八滩·其一
作者：钟芳
朝代：明

滩声滚蛟鼍，层层溯天级。应与银河通，试探支机石。
十八滩·其三
作者：钟芳
朝代：明

拿舟溯惊湍，万篙不能上。徐徐风一帆，历历如指掌。
十八滩·其二
作者：钟芳
朝代：明

下滩若转丸，上滩若移石。难易系所乘，未论迟与疾。
十八滩·其四
作者：钟芳
朝代：明

舟子引百丈，日行滩几重。登饭暮相向，竞说挽舟功。
南望湖
作者：钟芳
朝代：明

夜发济宁州，早过南望湖。湖水渺无际，晓日金光铺。长堤引绿蔓，延亘百里馀。建是者谁子，经国多良图。东南四百万，漕挽谢艰虞。喜闻岁常稔，太仓饶宿储。
南郊候驾二首
作者：钟芳
朝代：明

虞周日以远，古道兹复敦。福衡戒涓洁，亲屈万乘尊。凝凝陌上霜，穆穆云中君。羊牛未将享，玄德先升闻。天主尚尔尔，匪懈惭吾人。圆丘展禋祀，际此微阳生。鹓行萃黼绣，翼翼先郊迎。漏残九门辟，曙色惟疏星。须臾法驾来，羽卫连云坪。倚与金玉相，出往偕天明。天人非远而，昭孚应中升。
南郊候驾二首·其一
作者：钟芳
朝代：明

虞周日以远，古道兹复敦。福衡戒涓洁，亲屈万乘尊。凝凝陌上霜，穆穆云中君。羊牛未将享，玄德先升闻。天主尚尔尔，匪懈惭吾人。
南郊候驾二首·其二
作者：钟芳
朝代：明

圆丘展禋祀，际此微阳生。鹓行萃黼绣，翼翼先郊迎。漏残九门辟，曙色惟疏星。须臾法驾来，羽卫连云坪。倚与金玉相，出往偕天明。天人非远而，昭孚应中升。
厓门
作者：钟芳
朝代：明

宋家全节古今稀，帝后臣工百万师。义旐一挥同日死，至今惟表大忠祠。
去思篇赠感恩汪大尹
作者：钟芳
朝代：明
体裁：四言诗

我田亢燥，汪尹泽之。我氓颛蒙，汪尹迪之。和我髦倪，爰暨夷黎。百有馀年，如尹实稀。（一章）有美如玉，或疵以瑕。诡言眩�，咄嗟谓何。堂下千里，矧兹海涯。陋彼和璧，抱泣奚为。（二章）尹之来兮，我民是腊。尹之去兮，爰系我思。舆心孔昭，其谁尔私。爰次群言，以诏来兹。（三章）
又写怀
作者：钟芳
朝代：明

外阶二十年，仆仆簿书扰。育才虽可喜，竟亦鲜奇效。蓦兹叙亨衢，凉德惭素饱。六月气如惔，策驽向远道。远道岂足辞，函章觐天表。探怀昧良图，何以答旻造。芹曝思竭愚，构索不成草。兴寐聊自珍，洪钟候昏晓。
又叠嶂楼
作者：钟芳
朝代：明

列岫空中落，白云阶下生。材疏宜事简，天迥觉神清。禾黍秋圩熟，挂罿晚浦明。朔风频北望，犹带战尘腥。
又和汪南隽月夜与余仲栗话旧
作者：钟芳
朝代：明

追陪昔忆云霄上，邂逅今怜瘴霭中。适意江山随处有，异乡风味此霄同。时情局变除方觉，诗思澜翻醉亦工。久雨炎威销太半，征帆又逐五更风。
又和汪少参南隽韵
作者：钟芳
朝代：明

漓江相对合谈围，户外松阴接翠微。世路倾危如意少，风情潇洒似君稀。旋添清酤觥筹错，戏写新诗笔阵飞。西去两江钲鼓急，茫茫飘絮点征衣。
又和漫成四首
作者：钟芳
朝代：明

谈麈顿销夷檄变，思莼忽动故园心。南人引领惊相问，为爱甘棠一片阴。微哦昼倚云岑迥，幽眺晴循石径斜。怊怅沧波限南北，玉人迢递瘴烟赊。九服异方无异俗，化騑同御故同驰。忠球毕竟归东序，户外松风是子期。汩汩流泉透户斜，葱茏草树隐山家。溪桥独步无人语，闲看凫鹥卧浅沙。
又和漫成四首·其一
作者：钟芳
朝代：明

谈麈顿销夷檄变，思莼忽动故园心。南人引领惊相问，为爱甘棠一片阴。
又和漫成四首·其三
作者：钟芳
朝代：明

九服异方无异俗，化騑同御故同驰。忠球毕竟归东序，户外松风是子期。
又和漫成四首·其二
作者：钟芳
朝代：明

微哦昼倚云岑迥，幽眺晴循石径斜。怊怅沧波限南北，玉人迢递瘴烟赊。
又和漫成四首·其四
作者：钟芳
朝代：明

汩汩流泉透户斜，葱茏草树隐山家。溪桥独步无人语，闲看凫鹥卧浅沙。
又和钱学士韵
作者：钟芳
朝代：明

脉脉灵泉一派通，濒江石壁翠撑空。浮沉舟子波涛里，浓淡岚光烟雨中。上界神仙隔缥缈，五更钟磬响丁东。同来已办登山屐，行到山穷兴未穷。
又恒山中丞宅夕饮次泾野韵七言绝句二首
作者：钟芳
朝代：明

酡颜临沼映荷花，醉后狂言少僣差。更采花筒添醉兴，一般风味入仙家。沉沉深院锁重门，花在清池酒在尊。残照半横人已醉，更烧银烛起新论。
又恒山中丞宅夕饮次泾野韵七言绝句二首·其一
作者：钟芳
朝代：明

酡颜临沼映荷花，醉后狂言少僣差。更采花筒添醉兴，一般风味入仙家。
又恒山中丞宅夕饮次泾野韵七言绝句二首·其二
作者：钟芳
朝代：明

沉沉深院锁重门，花在清池酒在尊。残照半横人已醉，更烧银烛起新论。
又挽母
作者：钟芳
朝代：明

豆荐坤仪正，纶颁帝泽宽。投锤终显寇，丸胆旧师韩。人去梨花冷，堂空燕子闲。韶华不相待，挥涕几时乾。
叠嶂楼
作者：钟芳
朝代：明

东南名胜地，独见谢公楼。列嶂平轩出，双溪绕廓流。易耨农忘倦，深藏俗厌浮。衣冠传五季，到此未曾休。
古松
作者：钟芳
朝代：明

桃李难同拟历年，秋光阅老更苍然。霜根裂石蛟鼍伏，铁干擘云星斗悬。自信美材遗远地，岂期旧物结新缘。他年龙化乘云去，犹有风声遍海天。
古松
作者：钟芳
朝代：明

铁干峥嵘镇碧崖，长垂浓荫藉莓苔。皮肤脱落真心在，不管风霾左右来。
吊李一清
作者：钟芳
朝代：明

旁游得佳侣，秋色湛冰壶。大地高名在，寸心遗憾无。渊澄珠竟陨，宇旷月同孤。点点江头泪，频挥暗绿芜。
同年朱士光留酌以诗谢之蒙召饮以玄明粉渍酒亦一奇趣
作者：钟芳
朝代：明

一别十数载，幸此重合簪。绸缪话新故，倏忽罗肴餐。酿写真液酒，至味清且醇。饮少得趣多，双颐动微醺。更捣玄明膏，水晶滉金盆。九转自丹鼎，寒色淩瑰玟。刀圭一下咽，毛骨湔烦纷。主人为我言，此药良足珍。生平少仙骨，不得沾牙龈。我闻仰天笑，方术休任真。炼糈与服气，信之多误人。况匪金铁姿，硝石耗元神。我有延龄丹，玉帝指授亲。贮之空洞间，荧荧妙无垠。升降水火精，旋斡天地根。安期本虚名，偓佺非等伦。凭君话不尽，杉枫送馀曛。
同年诸公枉顾因次恒山赏菊韵
作者：钟芳
朝代：明

休讶官衙不栽菊，屏障菊花烂盈屋。幽人对此心目清，野色萧森金簇簇。悄堂新霁一尘无，峨然轩盖来前除。倾尊聊作真率会，简朴相敦还太初。年盟忆旧情孚契，却爱林泉多意气。一筇高拄碧溪云，鸥波浩荡谁能制。我闻菊津饮之能寿长，鼓枻往溯吾今将。愿培元阳入灵剂，万方寿域同苍苍。
同年饮中丞恒山宅次符卿泾野韵
作者：钟芳
朝代：明

玄冬万木捲风沙，瓶菊犹存种种花。一段暗香留夕宴，几分红艳抹秋霞。最怜晚节老还劲，似入醉乡疏更斜。荒径有怀魂蝶乱，夜深和月到天涯。浮踪偶聚若抟沙，倚遍文轩叹落花。雪后金英看素节，瓮头春色写丹霞。令严掷采飞觥急，壶校翻翎著箭斜。饮罢出门人语静，霜天廖廓思无涯。
同年饮中丞恒山宅次符卿泾野韵·其一
作者：钟芳
朝代：明

玄冬万木捲风沙，瓶菊犹存种种花。一段暗香留夕宴，几分红艳抹秋霞。最怜晚节老还劲，似入醉乡疏更斜。荒径有怀魂蝶乱，夜深和月到天涯。
同年饮中丞恒山宅次符卿泾野韵·其二
作者：钟芳
朝代：明

浮踪偶聚若抟沙，倚遍文轩叹落花。雪后金英看素节，瓮头春色写丹霞。令严掷采飞觥急，壶校翻翎著箭斜。饮罢出门人语静，霜天廖廓思无涯。
同年饮泾野宅咏柑分韵得三字三首
作者：钟芳
朝代：明

分韵赋黄柑，同心臭味甘。累累金欲堕，郁郁翠相含。坐久更交二，情浓爵过三。醉翁非为酒，攒膝更清谈。萍逢三十载，霜鬓各鬖鬖。何意秦淮夜，同看震泽柑。瑞香催漏急，蕃实阅冬三。不尽盘桓兴，寒蟾在碧岩。溅齿霜梨脆，过于玉版参。多君无恨意，更出一株柑。宾主高吟七，冰霜益友三。对渠还共慰，孤操卓烟岚。
同年饮泾野宅咏柑分韵得三字三首·其一
作者：钟芳
朝代：明

分韵赋黄柑，同心臭味甘。累累金欲堕，郁郁翠相含。坐久更交二，情浓爵过三。醉翁非为酒，攒膝更清谈。
同年饮泾野宅咏柑分韵得三字三首·其三
作者：钟芳
朝代：明

溅齿霜梨脆，过于玉版参。多君无恨意，更出一株柑。宾主高吟七，冰霜益友三。对渠还共慰，孤操卓烟岚。
同年饮泾野宅咏柑分韵得三字三首·其二
作者：钟芳
朝代：明

萍逢三十载，霜鬓各鬖鬖。何意秦淮夜，同看震泽柑。瑞香催漏急，蕃实阅冬三。不尽盘桓兴，寒蟾在碧岩。
周亚夫
作者：钟芳
朝代：明

正气棱棱数抗颜，忠臣巷遇古来艰。笑中予戟元非远，只在迟回匕箸间。
周司寇寿七十秩满次渠原韵
作者：钟芳
朝代：明

寿身寿国道为医，济美如公父子稀。南北卿丞司帝宪，□先周鲁拜宸衣。岁筹荐益神弥健，世味更尝觉渐非。上最又乘秋色里，锡来丹诰日星辉。
周武学母夫人寿七十
作者：钟芳
朝代：明

七帙逾初度，筹添岁更新。觞擎仙掌露，歌发玉楼春。懿范亲蚕绩，祯祥萃凤麟。东山如罨画，朝夕送青频。
周氏旌节卷
作者：钟芳
朝代：明

阴者阳之守，有家系兴亡。贤哉周氏妇，阴道全坚刚。十七亲结缡，凤飞偕其凰。十九丧所天，厉志周共姜。遗腹抚婴孩，白头奉尊章。丸胆玉容悴，缫霜金缕长。三世系一身，鹓雏溯风翔。丹书发幽眇，白屋生辉光。镌恩金石丽，千载有馀芳。
味江
作者：钟芳
朝代：明

脉脉观澜处，滔滔意与长。荐来源自浚，不息用全刚。泽濊堪舆润，渊涵神智藏。会归连万派，东去沃扶桑。
和人择胜亭诗四首
作者：钟芳
朝代：明

群峰拖翠叠云坰，下有涪翁一草亭。风送鸟声来枕细，水流松影出池清。阳春到处恰盈掬，生意满前如列星。物外呶呶闲扫却，静焚兰茝诵心经。诗坛鼓铎振中坚，翡翠兰苕未足传。学苦固应成个是，数奇只合守吾玄。谷风吹树花争笑，孤屿浮空月倒悬。无事扶筇睇清昼，野田秋水落胎仙。漠漠江浔一小亭，谢官归老鬓星星。梅和雪色侵闲幔，雁杂凫翁印浅汀。青紫千重身外物，乾坤一叶水中萍。眼前好景只须醉，不用玄霜衬鹤龄。皤翁懒与世推移，结得山亭强自支。倦对枫林高枕卧，兴穿杨径小车随。天连碧沼云连壑，瓮有新醅案有诗。吟到兴亡凄切处，寒江沈檄吊鸱夷。
和人择胜亭诗四首·其一
作者：钟芳
朝代：明

群峰拖翠叠云坰，下有涪翁一草亭。风送鸟声来枕细，水流松影出池清。阳春到处恰盈掬，生意满前如列星。物外呶呶闲扫却，静焚兰茝诵心经。
和人择胜亭诗四首·其三
作者：钟芳
朝代：明

漠漠江浔一小亭，谢官归老鬓星星。梅和雪色侵闲幔，雁杂凫翁印浅汀。青紫千重身外物，乾坤一叶水中萍。眼前好景只须醉，不用玄霜衬鹤龄。
和人择胜亭诗四首·其二
作者：钟芳
朝代：明

诗坛鼓铎振中坚，翡翠兰苕未足传。学苦固应成个是，数奇只合守吾玄。谷风吹树花争笑，孤屿浮空月倒悬。无事扶筇睇清昼，野田秋水落胎仙。
和人择胜亭诗四首·其四
作者：钟芳
朝代：明

皤翁懒与世推移，结得山亭强自支。倦对枫林高枕卧，兴穿杨径小车随。天连碧沼云连壑，瓮有新醅案有诗。吟到兴亡凄切处，寒江沈檄吊鸱夷。
和侯景德舟中偶成
作者：钟芳
朝代：明

天戈挥霍霁清秋，快我长帆万里游。慝气尽随霜气殄，瑞光高并日光浮。室家再合收残泪，禾黍新炊汲浊流。纪述未须濡栗尾，欢声今已动神州。舟泊江隈几夕秋，去年今日正同游。窥篷斜月娟娟静，占水轻鸥两两浮。自幸兼葭依玉树，却惭浊水混清流。明朝举棹南风便，扣舷长歌上帝州。蒲苇萧萧江月秋，毛鱼鹿角出波游。望依北极龙颜近，笑指东溟蜃气浮。引缆冲风劳伍伯，开樽向晚合儒流。百年剧笑能多少，□□□□□□州。一声孤雁鸣高秋，无人为吾秉烛游。捣衣隔江声袅袅，沽酒入市云浮浮。周业方隆丹凤集，圣谟何在碧川流。兴来最爱天心月，一掬光芒遍九州。数曲清商草树秋，拿舟又作玉京游。浊泾清渭倩谁辨，覆雨翻云伤俗浮。江晚菊花千顷暗，夜寒枫叶一川流。寻幽欲逐罗浮去，胜景全输百二州。
和侯景德舟中偶成·其一
作者：钟芳
朝代：明

天戈挥霍霁清秋，快我长帆万里游。慝气尽随霜气殄，瑞光高并日光浮。室家再合收残泪，禾黍新炊汲浊流。纪述未须濡栗尾，欢声今已动神州。
和侯景德舟中偶成·其三
作者：钟芳
朝代：明

蒲苇萧萧江月秋，毛鱼鹿角出波游。望依北极龙颜近，笑指东溟蜃气浮。引缆冲风劳伍伯，开樽向晚合儒流。百年剧笑能多少，□□□□□□州。
和侯景德舟中偶成·其二
作者：钟芳
朝代：明

舟泊江隈几夕秋，去年今日正同游。窥篷斜月娟娟静，占水轻鸥两两浮。自幸兼葭依玉树，却惭浊水混清流。明朝举棹南风便，扣舷长歌上帝州。
和侯景德舟中偶成·其五
作者：钟芳
朝代：明

数曲清商草树秋，拿舟又作玉京游。浊泾清渭倩谁辨，覆雨翻云伤俗浮。江晚菊花千顷暗，夜寒枫叶一川流。寻幽欲逐罗浮去，胜景全输百二州。
和侯景德舟中偶成·其四
作者：钟芳
朝代：明

一声孤雁鸣高秋，无人为吾秉烛游。捣衣隔江声袅袅，沽酒入市云浮浮。周业方隆丹凤集，圣谟何在碧川流。兴来最爱天心月，一掬光芒遍九州。
和冢宰刘紫岩韵
作者：钟芳
朝代：明

长江缭绕自岷峨，此地英灵占独多。不爱烟霞留客住，每勤珠履带星过。清时信我频登眺，秀句输君善琢磨。拟效吴歈更答和，待君诗就为君歌。
和凤山韵
作者：钟芳
朝代：明

忧国心同事亦同，办香晨祷向瑶空。颙孚蝢觉神灵近，瑞应堪徵国步隆。竟日飞花三尺剩，普天堆玉万家丰。挥毫欲效元和咏，白雪阳春愧钜工。
和刘竹坡自挽诗
作者：钟芳
朝代：明

林下清风薄素秋，葛巾筇杖自相投。门多橘柚成真隐，架有诗书是夙谋。樽酒放歌尘梦断，溪山经赏旧名留。古稀已过童颜在，行乐而今恐未休。鹄举从教燕雀嗤，行藏随分不须疑。陶园早谢功名会，融帐曾亲授受私。瘴海波涛伤往事，首丘风雨动离悲。嗟予久阁风骚笔，刚为先生一赋诗。垂白投闲学种榆，了无萦绊自冲虚。时从比舍含椒醑，更历东皋命竹舆。架列锦函孙子业，扁题佥字丈人居。相如自负淩云气，回指昆崙作故墟。昔年文场掉臂游，一官徘徊炎海头。门徒聚散晓窗梦，世事起灭秋江沤。油艟横海撼蛟室，石壁倚天寒蜃楼。校量夷险自足乐，况乃荣寿归山丘。
和刘竹坡自挽诗·其一
作者：钟芳
朝代：明

林下清风薄素秋，葛巾筇杖自相投。门多橘柚成真隐，架有诗书是夙谋。樽酒放歌尘梦断，溪山经赏旧名留。古稀已过童颜在，行乐而今恐未休。
和刘竹坡自挽诗·其三
作者：钟芳
朝代：明

垂白投闲学种榆，了无萦绊自冲虚。时从比舍含椒醑，更历东皋命竹舆。架列锦函孙子业，扁题佥字丈人居。相如自负淩云气，回指昆崙作故墟。
和刘竹坡自挽诗·其二
作者：钟芳
朝代：明

鹄举从教燕雀嗤，行藏随分不须疑。陶园早谢功名会，融帐曾亲授受私。瘴海波涛伤往事，首丘风雨动离悲。嗟予久阁风骚笔，刚为先生一赋诗。
和刘竹坡自挽诗·其四
作者：钟芳
朝代：明

昔年文场掉臂游，一官徘徊炎海头。门徒聚散晓窗梦，世事起灭秋江沤。油艟横海撼蛟室，石壁倚天寒蜃楼。校量夷险自足乐，况乃荣寿归山丘。
和刘静脩先生自适
作者：钟芳
朝代：明

门外浮云任往还，荆扉客少昼常关。机忘自觉穷通好，心远偏宜杖屦闲。数曲疏篁成隐所，一天幽思在前山。年来白发都全白，丹鼎何时藉驻颜。
和太司寇周贞庵韵 其一 除夕
作者：钟芳
朝代：明

暝色如烟刻漏长，喜看残腊入青阳。江山随在可为侣，萧鼓不眠何处郎。新火满城光烛汉，清觞到手玉浮香。无端岁月频虚掷，何物能玄两鬓霜。
和太司寇周贞庵韵 其二 岁朝
作者：钟芳
朝代：明

带病离家喜即医，素琴敢谓识音稀。年光流入催华发，柳色乘春上客衣。忙里风尘闲乃觉，梦中乡曲醒还非。登台欲效书云物，旭日朝腾五色辉。
和太司寇周贞庵韵·除夕
作者：钟芳
朝代：明

暝色如烟刻漏长，喜看残腊入青阳。江山随在可为侣，萧鼓不眠何处郎。新火满城光烛汉，清觞到手玉浮香。无端岁月频虚掷，何物能玄两鬓霜。带病离家喜即医，素琴敢谓识音稀。年光流入催华发，柳色乘春上客衣。忙里风尘闲乃觉，梦中乡曲醒还非。登台欲效书云物，旭日朝腾五色辉。
和少宗伯黄久庵韵
作者：钟芳
朝代：明

乘闲缓屧跻风磴，积翠萦纡道院深。宝鼎气销龙火伏，玉台花杳凤音沉。九霄仙界人难到，一粒玄机径可寻。脉脉有怀延伫久，寒汀烟荻动微吟。
和尚山
作者：钟芳
朝代：明

异教羌番外，何年到我疆。冥心皆幻境，趺坐即禅房。日月千生劫，形骸四大忘。中原无着处，只合摈夷荒。
和思抑韵
作者：钟芳
朝代：明

清曹元自少拘牵，静掩重扉检故编。夜永短檠销烛泪，日高新火动榆烟。春连四际江山好，人共一轩花鸟便。芹曝何曾裨尺寸，只将丰稔祝尧天。刚肠不受百柔牵，今古兴亡手自编。洗髓元无丹灶术，照书旧有杖藜烟。醉依南斗皇风阔，坦向东溟腹笥便。万事只堪供一噱，不须搔首问苍天。柳外离旌渐觉遥，旅魂寥落为君销。贤科甲乙联双翮，世路升天共一条。纶綍新从天上召，佩环重合殿东朝。祠曹好是如邮舍，藉此阶梯荐紫霄。
和思抑韵·其一
作者：钟芳
朝代：明

清曹元自少拘牵，静掩重扉检故编。夜永短檠销烛泪，日高新火动榆烟。春连四际江山好，人共一轩花鸟便。芹曝何曾裨尺寸，只将丰稔祝尧天。
和思抑韵·其三
作者：钟芳
朝代：明

柳外离旌渐觉遥，旅魂寥落为君销。贤科甲乙联双翮，世路升天共一条。纶綍新从天上召，佩环重合殿东朝。祠曹好是如邮舍，藉此阶梯荐紫霄。
和思抑韵·其二
作者：钟芳
朝代：明

刚肠不受百柔牵，今古兴亡手自编。洗髓元无丹灶术，照书旧有杖藜烟。醉依南斗皇风阔，坦向东溟腹笥便。万事只堪供一噱，不须搔首问苍天。
和杨澹斋韵
作者：钟芳
朝代：明

茫茫谁识鹿门公，澹泊惭予臭味同。仙桂有香联甲乙，老梅无语任霜风。一生颜巷情终适，千首杜诗心独雄。海外是非浑孟浪，等闲都入笑谈中。
和梁武选叔永韵
作者：钟芳
朝代：明

细推物理溯源头，孟浪浮名可自由。春色未阑还共赏，蛾眉今老不须修。云依芳树元非定，莺啭新声或似求。独掩书斋坐昏暮，不知寒雨涨江流。
和汪少参嘉会抚徭通峡韵先是嘉靖乙酉予在浔与杨兵宪文瑞议雕剿峡贼闻者悚慄惟杨与鄙意合力主之仅戮九人馀悉抚定群蛮震慑愿附籍输税告乞通峡军门乃敕予檄商舟通焉盖自韩公通峡至今六十馀年矣
作者：钟芳
朝代：明

昔年旟旐敝江来，正是潜师破贼时。小警能令鱼鸟畏，三驱不致犬羊疑。官储赋倍春郊辟，蛮峡船通夜渡迟。却忆筹边风月夜，蚍蜉撼树笑予痴。明明凤诏临边日，闪闪霓旌出镇时。客舫鱼盐通绝险，鬼方雷电破群疑。城连青嶂市应小，瘴带黄茅霜却迟。昔衽弓镖今革面，信渠灵变未全痴。
和汪少参嘉会抚徭通峡韵先是嘉靖乙酉予在浔与杨兵宪文瑞议雕剿峡贼闻者悚慄惟杨与鄙意合力主之仅戮九人馀悉抚定群蛮震慑愿附籍输税告乞通峡军门乃敕予檄商舟通焉盖自韩公通峡至今六十馀年矣·其一
作者：钟芳
朝代：明

昔年旟旐敝江来，正是潜师破贼时。小警能令鱼鸟畏，三驱不致犬羊疑。官储赋倍春郊辟，蛮峡船通夜渡迟。却忆筹边风月夜，蚍蜉撼树笑予痴。
和汪少参嘉会抚徭通峡韵先是嘉靖乙酉予在浔与杨兵宪文瑞议雕剿峡贼闻者悚慄惟杨与鄙意合力主之仅戮九人馀悉抚定群蛮震慑愿附籍输税告乞通峡军门乃敕予檄商舟通焉盖自韩公通峡至今六十馀年矣·其二
作者：钟芳
朝代：明

明明凤诏临边日，闪闪霓旌出镇时。客舫鱼盐通绝险，鬼方雷电破群疑。城连青嶂市应小，瘴带黄茅霜却迟。昔衽弓镖今革面，信渠灵变未全痴。
和汪少参韵
作者：钟芳
朝代：明

峡口秾阴暗夕阳，扁舟五月莅戎行。气苏漓水人忘瘴，曲入梅花鸟哢香。赐扇正怀金阙晓，渡泸谁赠玉壶凉。凭君少借筹边略，席捲氛祲静远荒。
和沈绣衣韵
作者：钟芳
朝代：明

寒日登楼惨不欢，茫茫愁思入无端。乐输颜巷能知少，声断虞琴欲续难。山小夕阳当户过，天空秋色隔江看。头颅半白成何事，满地丹枫岁又残。邂逅逢君辄尽欢，爱君丰采动台端。诗频愈觉交情洽，思苦方知得句难。不尽韶光眉上展，及时勋业镜中看。西风玉漏传高阁，一曲悲歌蜡炬残。
和沈绣衣韵·其一
作者：钟芳
朝代：明

寒日登楼惨不欢，茫茫愁思入无端。乐输颜巷能知少，声断虞琴欲续难。山小夕阳当户过，天空秋色隔江看。头颅半白成何事，满地丹枫岁又残。
和沈绣衣韵·其二
作者：钟芳
朝代：明

邂逅逢君辄尽欢，爱君丰采动台端。诗频愈觉交情洽，思苦方知得句难。不尽韶光眉上展，及时勋业镜中看。西风玉漏传高阁，一曲悲歌蜡炬残。
和王兴周冠带
作者：钟芳
朝代：明

星回析木东风晓，颠毛新映乌纱好。盍簪春写碧琉璃，红颜如旧青毡老。忆音頖宫采芹藻，我与诸君总年少。龙门澎湃涌洪涛，炎歊赫赫高雷道。司中司禄自有神，升沉岂在拙与巧。人生七十古今少，不向巢由说周召。祇今且效鹿皮翁，细数落花咏飞鸟。
和王司马浚川韵奉寄
作者：钟芳
朝代：明

我昔漫游天帝都，一柯敢谓安丘隅。为轮为弹信所遇，时人却笑非善图。浚川海内知名久，甬川英风互先后。我如小鸟无高翔，出谷嘤嘤在求友。几回和月拜枫宸，长安紫陌飞霜轮。一朝解组向林樾，仙凡谁谓分天人。踟蹰饯赠情何极，瑶篇绮句铿金石。归悬古璧隐苍龙，伴我行吟共栖息。鸥沙坐占岂伤廉，从前汗漫成虚淹。回瞻何啻九万里，五云乔岳森岩岩。
和石宗海进阶韵
作者：钟芳
朝代：明

辞禄归来十数年，回看朝市隔天渊。丘园独坐心如铁，杯酒半酣人似仙。蚤岁声名瞻北斗，老年词翰涌原泉。承恩长抱乌号痛，一诵宸章一惘然。
和紫薇楼韵
作者：钟芳
朝代：明

森森岑阁倚高秋，省署乘闲独上楼。禹迹而今归大统，王生何用忆荆州。郊晴云敛千峰出，江晚波恬一艇浮。封境年来幸无事，具臣犹抱杞人忧。
和蔡半洲督府韵
作者：钟芳
朝代：明

瞳瞳尧日丽边城，衔命来司九伐兵。嘉谷每缘稂莠害，阳春须仗雪霜生。文猷武略同时奋，海沴山氛一旦清。夷徼从今殊俗变，未应专羡伏波名。
和陈天游京兆韵
作者：钟芳
朝代：明

敝裘游倦早归来，十亩菑畲翳草莱。紫府再瞻皆是幻，丹心一寸已成灰。多君遗佩光腾户，跃我循檐笑索梅。拟共浮丘歌一曲，海云片片万山回。
和陈高吾生孙韵
作者：钟芳
朝代：明

兰芽忽迸一枝新，可是前生在比邻。半百有孙曾谓晚，十千行酒故应频。代传相种元非偶，形肖阿翁定逼真。每爱将雏歌旧曲，春风瑶瑟夜相亲。
和顾兵宪
作者：钟芳
朝代：明
体裁：古风

沧溟浩无垠，行者神为伤。君航亦何捷，来往如鸾翔。果符临别言，恬波静不扬。双龙护舟楫，鰌鳄伏以降。兹游信奇绝，遥忆坡翁章。上下混一色，一睇连八荒。愿从天游子，倒景淩玄苍。
和顾兵宪
作者：钟芳
朝代：明

沧溟浩无垠，行者神为伤。君航亦何捷，来往如鸾翔。果符临别言，恬波静不扬。双龙护舟楫，鳅鳄伏以降。兹游信奇绝，遥忆坡翁章。上下混一色，一睇连八荒。愿从天游子，倒景淩玄苍。
和黄希斋才伯韵
作者：钟芳
朝代：明

天涯游子抱瑶琴，指下难挑曲外音。寸草报春终有憾，浮云出岫本无心。寻幽喜癖陶潜径，茹糗羞谈季子金。老我正多盘谷兴，可能分榻坐浓阴。
咏秋桂二绝
作者：钟芳
朝代：明

招摇指酉蝶蜂收，淡白轻红压众柔。一种清芬伴明月，莫言生处是南州。练服缃裙照翠帷，群夭不敢斗芳菲。却嫌梅菊争颜色，先向秋霜冽处开。
咏秋桂二绝·其一
作者：钟芳
朝代：明

招摇指酉蝶蜂收，淡白轻红压众柔。一种清芬伴明月，莫言生处是南州。
咏秋桂二绝·其二
作者：钟芳
朝代：明

练服缃裙照翠帷，群夭不敢斗芳菲。却嫌梅菊争颜色，先向秋霜冽处开。
咏荔枝
作者：钟芳
朝代：明

鲐文轻裹紫绡囊，凤髓清含白玉浆。名果世间千万品，合谁先子荐烝尝。
咏雪送胡南津
作者：钟芳
朝代：明

朔风吹雪沾客衣，雪花落地还成泥。翛然一片下瑶宇，森森万象含春姿。龙蛇入蛰鬼魅伏，玉楼十二光差差。使君对此有深契，清标素节相因依。輶轩随处破湮郁，五岭瘴烟寒不飞。岂云惠泽润九里，瀰漫殆遍天之涘。东藩浩溔引沧海，天目巃嵷银河低。凭君一往洒馀沥，爽气瑟瑟连郊圻。男儿胸次固碨礧，孰委琼玖甘脂韦。津头举棹发孤啸，相看野色双乌啼。
哭邵均衡二首，甲戌稿
作者：钟芳
朝代：明

谊交三十载，夷险实同途。命薄时终蹇，人亡道益孤。伟材名宪识，归榇稚儿扶。一片伤心泪，频挥眼欲枯。金台梅落候，分手向来宾。孤邸思君苦，双鱼寄客频。官卑名未减，行洁志堪伸。何意龙蛇岁，长徂不及新。
哭邵均衡二首，甲戌稿·其一
作者：钟芳
朝代：明

谊交三十载，夷险实同途。命薄时终蹇，人亡道益孤。伟材名宪识，归榇稚儿扶。一片伤心泪，频挥眼欲枯。
哭邵均衡二首，甲戌稿·其二
作者：钟芳
朝代：明

金台梅落候，分手向来宾。孤邸思君苦，双鱼寄客频。官卑名未减，行洁志堪伸。何意龙蛇岁，长徂不及新。
哭邵端峰
作者：钟芳
朝代：明

直木无曲影，亨暌信所如。镳联欣茹拔，仆正陋臣谀。浪迹南仍北，潜机哲亦愚。人琴俱泯泯，老泪湿霜须。南省旧同袍，输君气格豪。高名齐岱岳，美实富蟠桃。俎豆儒风旧，江闽化泽饶。哀衷何处奠，重嶂隔云涛。
哭邵端峰·其一
作者：钟芳
朝代：明

直木无曲影，亨暌信所如。镳联欣茹拔，仆正陋臣谀。浪迹南仍北，潜机哲亦愚。人琴俱泯泯，老泪湿霜须。
哭邵端峰·其二
作者：钟芳
朝代：明

南省旧同袍，输君气格豪。高名齐岱岳，美实富蟠桃。俎豆儒风旧，江闽化泽饶。哀衷何处奠，重嶂隔云涛。
唐中书冢
作者：钟芳
朝代：明

云山何嵯峨，云是中书墓。天语镌丰碑，盘旋凰鸾翥。守冢依山阿，蓊蔚多嘉树。甃石结墓门，樵牧敢窥觑。慨彼缁黄流，夷教卒难谕。体魄眇弗念，谬起轮回虑。醮荐地天通，解令愚子惧。若人固足尚，卜兆得所据。泉壤慰幽灵，孝义足欢豫。颓风谅斯敦，天彝孰能禦。我行如有怀，登览为延伫。
喜晴
作者：钟芳
朝代：明

雨旸时其施，皆足慰阿侬。檐鹊噪新曝，廷槐交远风。木焚家启酿，弦奏市喧僮。肉食嗟何力，冥孚戴舜衷。
喜雨
作者：钟芳
朝代：明

不雨春徂夏，田畴拆如龟。气机互相荡，睽极倡斯随。神龙翼而翔，倏忽驰云雷。穷崖破郁蒸，四际倾琼瑰。昨日探郊原，草木悴以萎。今兹且沾足，欣欣向荣滋。膏泽有屯否，荣悴固系之。感应在两间，渊哉理亦微。
喜静
作者：钟芳
朝代：明

市不与嚣期，嚣然挠灵君。离嚣即清旷，跬步生兰薰。小沼尚之风，微波何粼粼。须臾阒天籁，瑶光漾高旻。悠然十亩间，平堤环翠筠。柴扉不须扃，境僻无车尘。居闲泰宇定，守寂神理存。万象在目前，默会天地根。
四凶
作者：钟芳
朝代：明

象傲不出阈，四凶殃在民。亲疏亦何意，封殛惟所因。嗟彼鸱鸮螫，流言撼邦邻。东征破斨斧，义正岂伤仁。国步艰难日，凝旒拱默辰。圣猷各有当，奕世典刑存。
四月雨至于六月和韵
作者：钟芳
朝代：明

通宵淫雨湿衾床，起篝银缸强自将。寒色上侵书幌润，溜声遥引玉壶长。垂翎独坐莺先困，破垒无归燕亦忙。却爱诗人自豪宕，骚坛坚壁未曾降。倦拥青奴卧竹床，不禁蒸郁病相将。片云黔黯催诗急，积雨空濛入梦长。比屋半颓嫠妇泣，野堤中溃百农忙。鼓钟忽报新晴候，忧思忡忡觉顿降。风雨连霄拟对床，诗成重遣仆夫将。知深却恨论交晚，情淡还输得味长。瑞世凤麟聊自惜，乘风鹏鹗底须忙。笔端秀句如林出，任是曹刘亦乞降。云在高楼风在床，羽觞飞动蔌满将。思君不见渚花冷，吹笛未终山雨长。鬓雪几茎催景短，词峰千丈逼人忙。我诗自叹如曹郐，未接齐师已办降。
四月雨至于六月和韵·其一
作者：钟芳
朝代：明

通宵淫雨湿衾床，起篝银缸强自将。寒色上侵书幌润，溜声遥引玉壶长。垂翎独坐莺先困，破垒无归燕亦忙。却爱诗人自豪宕，骚坛坚壁未曾降。
四月雨至于六月和韵·其三
作者：钟芳
朝代：明

风雨连霄拟对床，诗成重遣仆夫将。知深却恨论交晚，情淡还输得味长。瑞世凤麟聊自惜，乘风鹏鹗底须忙。笔端秀句如林出，任是曹刘亦乞降。
四月雨至于六月和韵·其二
作者：钟芳
朝代：明

倦拥青奴卧竹床，不禁蒸郁病相将。片云黔黯催诗急，积雨空濛入梦长。比屋半颓嫠妇泣，野堤中溃百农忙。鼓钟忽报新晴候，忧思忡忡觉顿降。
四月雨至于六月和韵·其四
作者：钟芳
朝代：明

云在高楼风在床，羽觞飞动蔌满将。思君不见渚花冷，吹笛未终山雨长。鬓雪几茎催景短，词峰千丈逼人忙。我诗自叹如曹郐，未接齐师已办降。
回风岭
作者：钟芳
朝代：明

南北风声倩斡旋，回风应是力回天。当年洚水生灵垫，恨不移之障百川。
园亭杂咏
作者：钟芳
朝代：明

萧萧茅舍逐江开，漠漠杨花糁绿苔。闲把素琴弹一曲，孤鸾别鹄傍人来。
圆缺
作者：钟芳
朝代：明

虚盈相荡验阴精，光未全亏魄未生。争似西山千仞碧，不曾亏缺不曾盈。
坐槐阴偶书
作者：钟芳
朝代：明

人事推迁可奈何，纷纷蝼蚁上南柯。功名频看匣中镜，岁月真如机上梭。蜀魄有怀终陨血，寒鸦无力欲填河。坐深庭院浑忘倦，凉露沾衣感慨多。
城月道中
作者：钟芳
朝代：明

风捲炎歊海气昏，荒郊日落见孤村。未须更问波涛恶，只涉长途已断魂。
塔
作者：钟芳
朝代：明

累壁卓天巧，玲珑镇空苍。空门本虚幻，金碧何荧煌。
壬辰元夕祀天妃于狮山
作者：钟芳
朝代：明

环佩肃晨仪，琳宫倚翠微。应期扶帝运，济险见神几。灯火千门夕，星河万国辉。他年沧海上，还拟仗馀威。
复姓拙稿
作者：钟芳
朝代：明

生平情事郁丝桐，泣遍春衫杜宇红。草木有原天素定，川流到海性方融。民彝自合遵周典，华阀宁须附郭公。幽憾百年今始雪，揣心何以答重瞳。
复征田州二首
作者：钟芳
朝代：明

八月暑未剥，玄云黮旌幡。文儒懋武烈，意气何桓桓。上纾当宁忧，下轸生民艰。夙夕遑晏息，所期詟苗顽。苗顽亦含灵，孰使胥摧残。奕世受国恩，同处封域间。神武贵不杀，多杀非所安。为谢霍骠姚，谈笑靖百蛮。条肄不再育，丛斤故难任。洸洸南征师，高锋碟秋旻。顾兹蛇豕区，蠢戾终难驯。掀然怒螳臂，何以当车轮。有美新建翁，威名重八垠。皇仁赖宣播，浩浩倾天津。绳勒不复施，蔡人即吾人。坐令兵革场，亿兆同尊亲。
复征田州二首·其一
作者：钟芳
朝代：明

八月暑未剥，玄云黮旌幡。文儒懋武烈，意气何桓桓。上纾当宁忧，下轸生民艰。夙夕遑晏息，所期詟苗顽。苗顽亦含灵，孰使胥摧残。奕世受国恩，同处封域间。神武贵不杀，多杀非所安。为谢霍骠姚，谈笑靖百蛮。
复征田州二首·其二
作者：钟芳
朝代：明

条肄不再育，丛斤故难任。洸洸南征师，高锋碟秋旻。顾兹蛇豕区，蠢戾终难驯。掀然怒螳臂，何以当车轮。有美新建翁，威名重八垠。皇仁赖宣播，浩浩倾天津。绳勒不复施，蔡人即吾人。坐令兵革场，亿兆同尊亲。
夜坐
作者：钟芳
朝代：明

夜坐不能寐，所思天一涘。玄舆驾辽鹤，玉佩光陆离。遨游动八极，咳唾成珠玑。我昔邂逅遇，贻我双玉芝。刀圭入齿吻，恍惚乘风飞。迩来三十年，音尘一何微。幽怀菀中结，欲语知者谁。启口笑强聒，呶呶复奚为。
夜坐
作者：钟芳
朝代：明

琼南江表更神京，三处相思共远情。寒漏递催清夜永，愁襟空对一灯明。
夜坐次从学韵
作者：钟芳
朝代：明

寸丹不外照，返观祇自明。江山如有约，天地合同情。静久真源见，思微俗虑平。寥寥谁会此，斜月下残更。午云添野色，花柳斗春明。游子故留意，东风自不情。天连秦苑杳，潮入蜀江平。北会争盟后，春秋几变更。我爱桃源叟，桃花绕涧明。渔樵自成性，鸥鸟共忘情。世外乾坤隔，人间岐路平。渔人忽相问，醑酒话深更。
夜坐次从学韵·其一
作者：钟芳
朝代：明

寸丹不外照，返观祇自明。江山如有约，天地合同情。静久真源见，思微俗虑平。寥寥谁会此，斜月下残更。
夜坐次从学韵·其三
作者：钟芳
朝代：明

我爱桃源叟，桃花绕涧明。渔樵自成性，鸥鸟共忘情。世外乾坤隔，人间岐路平。渔人忽相问，醑酒话深更。
夜坐次从学韵·其二
作者：钟芳
朝代：明

午云添野色，花柳斗春明。游子故留意，东风自不情。天连秦苑杳，潮入蜀江平。北会争盟后，春秋几变更。
大通桥送别西樵阁老次韵
作者：钟芳
朝代：明

晓乘归舫逐溪云，溪上看云忍暂分。金鼎化惭沧海外，玉堂人恋白鸥群。敢缘休告忘忠荩，直与中流遏溃奔。九老未须牢结社，举头尧日戴晴薰。
大鹏
作者：钟芳
朝代：明

大鹏抟风高切云，海水为立昼为昏。风休鹏化杳何许，天光浩浩青无垠。
天香楼二首
作者：钟芳
朝代：明

奇葩不着烟埃色，静夜清沾帝子家。孚感信知同臭味，肯分馀馥遍秾华。异瑞何曾种得成，德馨升臭达天馨。溶溶丹桂秋空影，长照人心一寸明。
天香楼二首·其一
作者：钟芳
朝代：明

奇葩不着烟埃色，静夜清沾帝子家。孚感信知同臭味，肯分馀馥遍秾华。
天香楼二首·其二
作者：钟芳
朝代：明

异瑞何曾种得成，德馨升臭达天馨。溶溶丹桂秋空影，长照人心一寸明。
太平泾县大水
作者：钟芳
朝代：明

岁直戊辰天下荒，宣城编户多流亡。去年圩破水千尺，尽扫百谷生蒿稂。今年道泾历西原，正值洚水为民殃。源从石埭涉太平，校之宣城适相当。蛟螭翻腾鬼魅泣，沿溪四望皆沙场。室庐为桴陇为沼，泥浮树杪如涂黄。荡析不辨土木偶，移易转徙归何方。我闻天地初，水火先胚胎。火生于无水生有，寒暑昼夜更相推。火极旱乃炽，焚灼无噍遗。水盛肆冲溃，弥漫不可支。二行于物关大命，或若偏胜翻为菑。况兹盛夏火司令，退怯失势诚堪哀。信知颛顼非能廉，逾等陵节恣雄猜。腾阴千里蔽白日，吞吐瘴疠生烟霾。浸霪连月涨四壑，有似九河未决洪涛恶。横逞凶顽犯阛阓，并包荒秽归囊橐。羲和不忍炎光微，独驱火龙当天飞。融融一点破阴慝，窜伏散落愁诛夷。顾此柔弱资，积党难推排。尧时十日晒不焦，反以丁女为之妃。凭籍阳威蒸四渎，倏忽又乘山雨来。或云水位坎，其神合龟蛇。鳞甲光差差，交纠成一家。鹑鸟短尾飞跋剌，远避不敢角齿牙。始信柔制刚，黄老非浮誇。载稽方脉流，立论固殊差。三才本同体，二气混无涯。水德浮乾坤，升降随月华。阳一阴乃二，易象无舛讹。胡为人生具百脉，一水不胜二火耶。北人苦燥南苦湿，虚实实虚在损益。制量妙用存其人，一中自古难偏执。谁负炎黄术，降为天地医。浣肠洗髓千万遍，无俾相蚀恒相资。日丹炳炳司民命，幸有吾皇万年主此阴阳鼎。
奉赠少司马王先生荣还
作者：钟芳
朝代：明

轩冕易为溺，何人脱屣轻。先几惩满损，昭代见仪刑。昔献三千字，今更四十龄。试将髡族颖，未足悉生平。地望三吴重，声华四裔倾。民痍苏滞隐，风纪振孤清。仗节频摧敌，筹边早著名。耜云还旧业，蜂螫彗馀腥。绥辑圻封奠，甄褒帝鉴明。乃归都府节，晋贰夏官卿。茂绩铭周鼎，舆言起旦评。台衡方系望，泉石重婴情。累疏凝宸睇，遄归遂客程。崎丘筠菊便，深渚鹭鸥并。自笑行休晚，还惊大梦醒。拚飞春浩浩，弋慕昼冥冥。食藿思维骑，投桃欲报琼。有怀聊赠赆，佳句愧阴铿。
始兴舟中
作者：钟芳
朝代：明

章江秋半惨霜风，才过梅关便不同。浅濑渐乾舟易阁，亢阳转炽气如烘。湘裙浣石溪边妇，葵翣挥云陌上翁。怪底扶舆清淑隔，衡阳请看雁回峰。
孝感集为缪一贯举人题
作者：钟芳
朝代：明

死生本殊轨，人心有通津。飓风天杪来，玄波浩无垠。衔哀致冥祷，瞬息孚明神。海上无鲜肥，爇发聊自陈。精灵附双翼，飞止近且驯。顿令波光敛，万象胥生春。锡类信有徵，流光照斯今。
学独乐园为马都督题
作者：钟芳
朝代：明

独乐园，岂堪学。乐者惟自知，学之非直乐。玉堂先生用意深，惜此名将守空漠。昔年幽蓟控边陲，诘戎养士多雄略。碧草频蒐虎豹闲，雕弧仰射鹙鸧落。士知颇牧堪倚仗，赤心誓死吞胡貉。自从抗疏逆天听，秋影寒江吊孤鹤。主客俱忘竹有阴，卷舒无意云依壑。生平义气舆论归，剡荐几番腾隼鹗。东南名胜帝业基，分典兵枢副攸托。况今虏情日叵测，籍名贡献恣侵掠。狼红暂熄未足恃，所贵良猷得英霍。拊髀方廑旰食忧，殊才那得甘藜藿。玉符临塞策奇勋，奴虏怛威长远却。长远却，壮士歌，金城千里高嵯峨。世恩图报死不恨，岂学寒士耽丘阿。独乐园，重回首，瓮头已酿长春酒。
宋璟开元初璟入相广州吏民为璟立遗爱碑璟上言在州无异迹请敕禁之于是他州皆不敢立
作者：钟芳
朝代：明

丰碑镌实，骏庸则书。末世浇浇，崇诬饰虚。卓哉广平，高标崔如。不以光宠，成彼谄谀。
容江遇吴太仆人豪过话
作者：钟芳
朝代：明

邂逅逢知己，新凉得雨时。舟轻舷易侧，蓬漏座频移。糗腊行厨味，榕梧在处诗。日曛迟解缆，各语寄相知。
宿归姜驿
作者：钟芳
朝代：明

曙色熹微透壁光，披衣起坐竹窗凉。秋山断处群鸦没，晓吹来时万萼香。海曲孤云横白昼，邮亭清梦足黄粱。儋城四望皆林莽，谁辨东坡载酒堂。
宿海口值雨
作者：钟芳
朝代：明

隔溪燃竹似星繁，秋色萧森蜃气昏。孤舶暂纚蓬外雨，馀熏遥破陇头云。途穷岭表仍浮海，行遍天南尚有村。莫向波涛售涓滴，长揪终夜暗消魂。
宿英利驿次壁间韵
作者：钟芳
朝代：明

幽期何意负良缘，咫尺云津各一天。文绮光摇晴嶂外，佩环声落瘴江边。重来只恐春容老，此夜空孤月色娟。怀抱好开开未得，渚蒲汀芷伴鸥眠。
寄余仲栗用其简中一番境界之语
作者：钟芳
朝代：明

一番境界一番新，到处人争识凤麟。尘榻久悬虚夜月，不知重扫定何辰。
寄友
作者：钟芳
朝代：明

江汉双鱼断，乾坤一气交。宦成翻作累，行立易生嘲。诗思愁边杳，归魂梦后销。河桥杨柳色，底用斗春饶。
寄石安国太守
作者：钟芳
朝代：明

东桥别来几何年，梧江老树迷苍烟。作书欲附陇头使，晓起把镜羞华颠。
寄程内翰
作者：钟芳
朝代：明

云物无心信转蓬，迢迢书讯梦魂通。衡湘云暗峰回雁，何况鲸波隔万重。榕叶婆娑满地阴，银缸烧蜡夜沉沉。幽人不厌鼪鼯径，月底风过是足音。
寄程内翰
作者：钟芳
朝代：明

忍使纤埃蔽斗光，暂韬锋锷向南荒。定知风日不到处，自有宝书森玉堂。危涉崄巇皆坦荡，澹甘藜藿亦膏粱。寒芳无数探春信，一任夭饶傍短墙。
寄程内翰·其一
作者：钟芳
朝代：明

云物无心信转蓬，迢迢书讯梦魂通。衡湘云暗峰回雁，何况鲸波隔万重。
寄程内翰·其二
作者：钟芳
朝代：明

榕叶婆娑满地阴，银缸烧蜡夜沉沉。幽人不厌鼪鼯径，月底风过是足音。
寄邓沃泉宪副
作者：钟芳
朝代：明

景象不堪把，韶华驶飞轮。年盟三百五，岭南今几存。我爱沃泉子，圭璋粹以温。思之不可见，烟霭凝朝昏。自昔胪传日，联翩杏苑春。金镳通语笑，玉署接比邻。道溯羲黄奥，光涵虎豹文。虞琴音淡古，玄酒味真醇。一自河桥别，空怜雁影分。何期骆越地，重合索居群。凤历惊三易，彭龄逾六旬。不荣三品禄，高挹五溪云。舒啸丘皋上，行吟涧水滨。境清人自寿，心远物俱新。老我倦行迈，相期步逸尘。圆机谢通惠，疏鄙任天真。知止固宜拙，无求不损神。恢宏天地德，坦荡水云身。风渚寻渔艇，烟蓑理钓纶。苹蒿呦鹿足，菽粟野禽驯。却恨鲸波渺，无缘鸠杖亲。挥毫寄寥廓，明月在乔林。
寓琼台
作者：钟芳
朝代：明
体裁：七言律诗

寒燠深冬始觉均，海天风候异常伦。客缘幽暇频留醉，天为遐荒倍借春。潮落鱼龙归旧窟，雨馀花柳试新痕。长安北望争何许，红日光芒丽五云。
寓琼台
作者：钟芳
朝代：明
体裁：七言律诗

污漫波涛限一州，浓冬天气似清秋。乌云尽扫月平槛，羌笛一吹风满楼。山下小园收吉贝，屋边深处叫軥辀。青青草木经年秀，刚足愁人早白头。
寿叶氏翁颐庵
作者：钟芳
朝代：明

小隐只都城，灵襟晚更清。春秋登耄耋，身世际升平。杖屦兴亡事，溪山去住情。寿堂秋宴合，兰畹入殊馨。
寿吕道夫母
作者：钟芳
朝代：明

一节抱坤贞，年华与寿新。令名完璧玉，瑞世见麒麟。恩重宸章丽，班清御幄亲。瑶觞称庆日，南极正璘璘。
寿周母太夫人八十
作者：钟芳
朝代：明

儒绪官封冠士林，更推彝训作官箴。绣衣珠翟十分宠，雨草春辉一样心。户外江山怡灏景，堂前兰桂合重阴。潘生漫赋慈颜乐，荣寿兼隆正自今。
寿太守易士美
作者：钟芳
朝代：明

昔年曾共玉京游，邂逅雷阳信宿留。寇竹裁蕃遗爱在，菟裘归老宦情休。青冥黄鹄谁能弋，水局山屏尽自由。七十周星初度合，从头重看碧湖秋。
寿胡二峰
作者：钟芳
朝代：明

斗柄插子月将半，主人适际悬弧辰。芝楼新映雪山晓，桂卣旋开云谷春。客底宾僚成骨肉，座间松鹤赞丰神。惭予一舸烟波外，清醑无因侑寿樽。
寿钱封君七十一
作者：钟芳
朝代：明

一真老人人不识，心远朝市依烟霞。爱山无侣自成癖，教子有书常满家。白简秋风光世泽，紫泥新宠焕天葩。古稀已过从头数，又见寒梅亠度花。
射隼
作者：钟芳
朝代：明

隼来远自阴山北，百鸟群中誇劲翮。弯弧仰天意自闲，血毛乱洒江云黑。隼兮隼兮何眇眇，死向将军为君兆。将军胆略威百胡，一隽谁云尽天巧。镇边今锡紫貂裘，如林鸷翰看全收。
小舟
作者：钟芳
朝代：明

巨舰乘风意态闲，波涛千顷坐谈间。些些舴艋轻如叶，建竹悬蒲也当帆。
小遣
作者：钟芳
朝代：明

杜老愁无那，中原多鼓鼙。乾坤今泰定，杖屦合愉夷。溪涨凫鹥浴，春归燕雀知。桃花趁时节，新放两三枝。
小遣
作者：钟芳
朝代：明

雅性不嗜酒，酒兴亦自豪。高歌待秋月，天籁连江皋。
少宰李公五十二始生子
作者：钟芳
朝代：明

翩翩吉报迓宾鸿，象纬流光寝户东。仙果生迟延乃庆，渥驹神俊慰而翁。世连卿辅人矜戴，喜盎门阑气郁葱。遥忆寅僚称庆日，笙歌清彻画堂中。后先桥梓重朝班，更见孙枝臭拟兰。神自梦中亲抱送，珠于掌上递传看。魏家簪笏流风远，韦氏云仍奕业安。报政有期残臈外，绕炉烹雪更团栾。
少宰李公五十二始生子·其一
作者：钟芳
朝代：明

翩翩吉报迓宾鸿，象纬流光寝户东。仙果生迟延乃庆，渥驹神俊慰而翁。世连卿辅人矜戴，喜盎门阑气郁葱。遥忆寅僚称庆日，笙歌清彻画堂中。
少宰李公五十二始生子·其二
作者：钟芳
朝代：明

后先桥梓重朝班，更见孙枝臭拟兰。神自梦中亲抱送，珠于掌上递传看。魏家簪笏流风远，韦氏云仍奕业安。报政有期残臈外，绕炉烹雪更团栾。
山家
作者：钟芳
朝代：明

长风飕飕昼鸣籁，结茅作屏障内外。三尺土墙不须甓，省事只斫草皮盖。
山行
作者：钟芳
朝代：明

屋后青山晚更苍，竹槽通水灌禾粱。材娥不解缠珠翠，遍插荆红当艳妆。
山行
作者：钟芳
朝代：明

山木青葱倚绛霄，下垂秾荫庇菅茅。九秋霜落荣枯变，惹得年年野火烧。
平南和杨文瑞兵宪
作者：钟芳
朝代：明

号令风霆自柏台，如林貔虎镇蒿莱。无端列岫参天出，肯信群酋革面来。荻岸枕戈山月落，柳营吹角陈云开。纲维全仗谋猷壮，共挽淳庬一脉回。
并头莲
作者：钟芳
朝代：明

种莲老人凿山骨，手移昆明傍石屋。水光浮碧染灵根，并蒂同生一双玉。湘江啼竹含清秋，翠环绛佩湘神游。朗陵一夜德星聚，二子共御陈太丘。种莲人远莲安在，惟有画图寄遗爱。倾阳冉冉照春妍，只见葵花不见莲。
庆成宴
作者：钟芳
朝代：明

大祀明朝御建章，天颜俨若对穹苍。班联紫陛龙颜近，袖染銮坡玉液香。四海车书归辇毂，百蛮酋长列冠裳。遭逢无地堪图报，愿拟冈陵与寿长。
庆省图赠判府何汝弘
作者：钟芳
朝代：明

岁在壬申秋，九月月营魄。吾皇迓初度，玉帛走万国。岳贡川呈珍，三灵协嘉告。何侯松柏姿，忠荩盎可掬。际兹风露凉，北去致嵩祝。早发陵阳城，莫辗长安陌。载瞻太乙居，天颜邃穆穆。遂觐五山翁，清瑩对冰蘖。寿君兼寿亲，一德赞亭毒。敛祉用敷锡，九有悉沾沃。岂曰门户荣，峨峨羡冠绂。传家有彝训，此意良自勖。
庆省图赠判府何汝弘
作者：钟芳
朝代：明
体裁：古风

岁在壬申秋，九月月营魄。吾皇迓初度，玉帛走万国。岳贡川呈珍，三灵协嘉告。何侯松柏姿，忠荩盎可掬。际兹风露凉，北去致嵩祝。早发陵阳城，莫辗长安陌。载瞻太乙居，天颜邃穆穆。遂觐五山翁，清莹对冰蘖。寿君兼寿亲，一德赞亭毒。敛祉用敷锡，九有悉沾沃。岂曰门户荣，峨峨羡冠绂。传家有彝训，此意良自勖。
庚午冬次金陵遇邢景阳北上
作者：钟芳
朝代：明

秣陵寒雨暗疏林，舟泊江湄肃气深。久旷每疑双鲤断，再逢各讶二毛侵。酒酣人与苍烟暮，雁过声随返照沉。脂牵未应稽逆旅，燕室今又筑黄金。江晚朔风号树林，独烧银烛坐更深。冬林更比秋林薄，霜色偏随月色侵。雁有先几知冷暖，鸥随流水自浮沉。愁艖强绊终摇飏，索醉惟应罄橐金。
庚午冬次金陵遇邢景阳北上·其一
作者：钟芳
朝代：明

秣陵寒雨暗疏林，舟泊江湄肃气深。久旷每疑双鲤断，再逢各讶二毛侵。酒酣人与苍烟暮，雁过声随返照沉。脂牵未应稽逆旅，燕室今又筑黄金。
庚午冬次金陵遇邢景阳北上·其二
作者：钟芳
朝代：明

江晚朔风号树林，独烧银烛坐更深。冬林更比秋林薄，霜色偏随月色侵。雁有先几知冷暖，鸥随流水自浮沉。愁艖强绊终摇飏，索醉惟应罄橐金。
张举人济时省亲
作者：钟芳
朝代：明

璚莞春生戏彩堂，文星高映寿星光。明年紫陌看花遍，莫惜泥金付雁行。
张鸿胪为同年会即席和吕符卿韵
作者：钟芳
朝代：明

深冬残菊尽，尊酒对孤菲。根老香犹在，霜寒节不违。伴人添晚兴，倚杖弄馀辉。赏爱人人醉，多情更掩扉。
徭徸
作者：钟芳
朝代：明

村村无宿储，茅茨陋林薄。并生穹壤间，胡此种类恶。溃毒真虺蛇，浮栖若鸟雀。幸然怀好音，戈鋋欲销铄。
忠孝堂为副总兵吴溥题
作者：钟芳
朝代：明

将军秀气钟衡湘，桓桓武略天下扬。运奇画策扫秕糠，蛮酋喙息如驱羊。玺书屡下褒忠良，干城千里恢封疆。绳绳祖武昭重光，斗间紫气悬干将，归来庆燕忠孝堂。繁弦急管飞璚浆，亲恩君宠不可忘。簪缨奕叶云仍长。
怀椿卷
作者：钟芳
朝代：明

木落天陨霜，鹓雏恨独翔。空言诵参晰，何计续遗光。
怀督学张公
作者：钟芳
朝代：明

穷荒何意迓琼鸾，我昔垂髫幸识韩。赏鉴谩誇千里足，頖林偶借一枝安。南山赋就相期远，小草春妍欲报难。四十年来文士蹇，輶轩无复到琼南。
怀督学朱公
作者：钟芳
朝代：明

匪但文儒仗切摩，罢癃无得济沈疴。海环晴嶂三千里，帐捲秋风两度过。峭璧岩岩齐泰华，渊泉滚滚沛江河。醑尊欲致湘坟奠，两鬓如霜奈病何。
思抑送敦夫留宿江口
作者：钟芳
朝代：明

晴江流水碧汤汤，不似先生别思长。廿里远来寻客舫，通宵相对话僧房。道如在我行藏好，人遇知心宠辱忘。他日酒筹花下计，凉州魂梦隔他乡。
怨歌行
作者：钟芳
朝代：明

闲幔捲丹霞，霜梧夜噪鸦。挑灯不成寐，游子在天涯。
恒山中丞宅夕饮次泾野韵
作者：钟芳
朝代：明

斯文花下集，真味合清尊。丽泽深如兑，含章厚拟坤。倡酬情意洽，谈笑典刑存。瑞世看雏凤，高骞定出伦。
惜阴五章章八句
作者：钟芳
朝代：明

日居月诸，瞬息异咎。晦明互催，岁其去矣。彼姝者子，淑培自今。亹亹是式，式昭德音。迅迈斯获，匪耽艳慱。本体载晰，惟用有觉。理罔内外，触处斯融。譬彼百川，混合同功。至人调息，颐神自便。圣人戒逸，没齿韦编。末流舛驰，我将焉如。弗懈厥事，宁乃攸居。昔丱而髦，忽峨以弁。垂白无闻，陨涕如霰。参唯渊卓，孰其端倪。君子翼翼，亦遐尔思。维山有崔，或跻其颠。维水有泚，或浚其源。缅兹坦途，曷云其止。毅以致弘，死而后已。
惜阴五章章八句
作者：钟芳
朝代：明
体裁：四言诗

日居月诸，瞬息异咎。晦明互催，岁其去矣。彼姝者子，淑培自今。亹亹是式，式昭德音。（一章）迅迈斯获，匪耽艳慱。本体载晰，惟用有觉。理罔内外，触处斯融。譬彼百川，混合同功。（二章）至人调息，颐神自便。圣人戒逸，没齿韦编。末流舛驰，我将焉如。弗懈厥事，宁乃攸居。（三章）昔丱而髦，忽峨以弁。垂白无闻，陨涕如霰。参唯渊卓，孰其端倪。君子翼翼，亦遐尔思。（四章）维山有崔，或跻其颠。维水有泚，或浚其源。缅兹坦途，曷云其止。毅以致弘，死而后已。（五章）
憨叟答问
作者：钟芳
朝代：明

有客问憨叟，孤眇伤杕杜。五技无一长，徒然事铅素。初登文石陛，已斥宣闽路。嵚崟更百艰，昧昧窘前步。迟回荷推汲，终愧乘且负。长安富英俊，晚岁幸良晤。无求泥陈矩，而竟寡所附。迂哉孤立难，异己见猜妒。耽书只为累，无益还自误。憨叟答客问，子语亦何忤。圣治大一统，神化超邃古。垂裳尧舜隆，重译百兽舞。岩廊位丞弼，率皋夔方虎。而我参其间，贲镛间蛙鼓。终朝旅进退，抱恧靡寸补。曾是不我谅，谓欲茑萝附。雉羽固自珍，炯炯予敢负。明惭日星丽，幽惮鬼神怒。行休遂初志，樊开跃孤兔。溪山任夷犹，吟啸花间露。
戊子十一月朔冬至次仪真
作者：钟芳
朝代：明

长至曾闻晷影添，瑞香霄喷掩朱帘。心依宸极朝元客，暖似阳春数九天。潮长邗沟千艇入，鼓严官坝万灯悬。寒温自是江南别，上谷而今恐未然。
把镜有感
作者：钟芳
朝代：明

我昔年二十，口髭羞见黑。三十髭益蕃，毵毵美颜色。四十把镜照，髭鬓已间白。前此二十年，飘忽在瞬息。去兹廿年后，衰老故无匹。长风激颓波，浩浩去叵测。安期空有名，蜉蝣自朝夕。谁能敛形神，长寿如木石。咄嗟有生类，无为长戚戚。
拟古
作者：钟芳
朝代：明

志士委荣宠，抗节清霄岑。繁英掇零露，栖息谐素心。夷随有前期，遐风谅斯寻。何为风中絮，飘飘堕春阴。
按筠
作者：钟芳
朝代：明

南浦初移棹，日高才丈许。西风送惊湍，步步蹙洲渚。乱流溯水口，艰进屡延伫。亭午一回盼，楼橹尚堪数。舟行田荡间，缘木引前路。吾方叹阿农，因之动恻楚。细詷负笠翁，妙用在阿堵。六月江水落，晚禾正堪布。新抽藉浮膏，所入倍钟釜。予闻重踟蹰，豁然发良寤。阴阳互为根，翻手变苍素。世故贵更练，接迹每多误。舣岸促征骑，萧萧碧山暮。
挽人母
作者：钟芳
朝代：明

金殿承恩后，萱堂弃养初。哀音伤哺鸟，□索泣枯鱼。遗泽衣间润，游魂梦后孤。到家肠正断，烟月冷萧疏。
挽人父
作者：钟芳
朝代：明

爱僻常违俗，居闲不厌贫。诗书擅家学，章服侈君仁。门掩壶山翠，胸藏梦泽春。游魂杳空漠，灵曜掷双轮。
挽刑部何员外
作者：钟芳
朝代：明

往事真成梦，浮生或似沤。朝随仙仗入，暮作夜台游。珠陨光犹媚，渊澄泽未流。慱兴遗爱在，烟草自春秋。
挽守庵罗翁
作者：钟芳
朝代：明

坐拥溪云学钓璜，自甘岑寂度年芳。清时台省看群侄，白首埙篪聚一堂。仙驭偶随辽鹤去，尘机元共海鸥忘。迢迢淮上曾游地，枫叶萧森似白杨。
挽张中舍次陈司寇韵
作者：钟芳
朝代：明

早岁来游白玉京，可怜重器丧垂成。官从中翰居新业，人自东瓯著夙名。华表夜寒孤鹤迥，锦林春烂一柯倾。泉台莫抱趋庭恨，棣有秾华不断生。
挽张秋官叔乔
作者：钟芳
朝代：明

浮生若幻影，瞬息殊欢悲。同升幸良晤，中否故多违。念君碨磊胸，独抱文武材。迟回解朝簪，横经列匡韦。扰扰戎马场，筹运张皇威。灵羽竟难沈，乘时复高飞。绪言未求好，长暮惊先摧。龙慌动归輤，掩涕澄江隈。
挽李典籍
作者：钟芳
朝代：明

我昔京华旅食时，曾于甥馆识依稀。浮踪又作三年梦，羁旅俄惊一榇归。云暗函关家尚远，剑沉延泽愿多违。孤坟寂寞秋声里，松柏阴阴起夕霏。
挽杨母龙氏
作者：钟芳
朝代：明

烈霜不剥松柏姿，隆栋能支风雨催。恩勤鬻子子克家，一举来作璚庠师。师资殊不恶，子贤母亦乐。孰云儒官冷，青毡坐寂寞。君不见楚人资畜富庄田，锱铢与母争缗钱。又不见卫人去逐功名会，母死不归生冻馁。何如一官清彻骨，生死相看长在目。笋舆春色遍天涯，甘苦杯棬同藿菽。外端士范内母仪，冰肌自瘠道自肥。乃今扶榇返丘陇，山为恻楚川赍咨。南风悠悠吹画鹢，三百六滩才一息。纷纷得丧等秋毫，泫涕松楸思罔极。
挽沈淑人
作者：钟芳
朝代：明

夫君宦业陟崇班，垂老长捐恨独难。逮下不惭江有汜，倦飞尤羡鸟知还。未亲鼎养馀悲在，已就菟营暮景闲。按诔摛词浑不尽，白杨烟雨自漫漫。
挽漳州林祺秀才
作者：钟芳
朝代：明

圣模蚀已远，异喙何纷如。宋哲启扃钥，觉我无嬴馀。童蒙道性命，不异程与朱。心身自乖睽，曾不裨锱铢。孙阳信难逢，骏骨世岂无。有生不相值，真赝同一区。感此清漳濆，矫矫名家驹。辔衔未入控，已知范驰驱。我来已中殒，长风悲故庐。
挽瑞金尹万深战死其子万麟请
作者：钟芳
朝代：明

四郊烽火夜，鏊战背孤城。陨血膏荒荠，蜚声灿列星。子膺身后宠，人仰在时刑。表异丝纶重，千年照汗青。
挽秦举人
作者：钟芳
朝代：明

双亲淮水隔东吴，千里来娱望眼孤。金缕侑觞称上寿，玉楼撰记促妖符。香遗深院三秋桂，声咽平林半夜乌。泉壤不须长抱恨，联翩绳武看群雏。
挽罗少参
作者：钟芳
朝代：明

鸣琅步天阙，赫若声光驰。东平得良辅，早酬明主知。分牧佐南荒，慈和诞敷施。旁诹历岩曲，炎熇濯清漪。忽投簪绂去，偃蹇江之湄。孤标振名流，寿乐理亦宜。遽然杳仙驭，遗音嗣灵辉。
挽蜀府陈长史
作者：钟芳
朝代：明

谁信妖符降玉鱼，武林东望失文儒。曾师临胄微言析，再相藩王吃力扶。五色文鸾承宠耀，半轩松鹤閟清癯。哀闻薇省肠应断，况是中天月色孤。
挽许舜仁父侍御洪宥
作者：钟芳
朝代：明

邈矣湖东叟，长嗟忆衎容。淳庞师邃古，隐恻逮孤穷。寿及龙文焕，恩连豸锦重。桂觞何处奠，目极瘴江峰。
挽赉州居士
作者：钟芳
朝代：明

谢事丹霞外，翛然鬓几星。引渠通药圃，移石护芝庭。瓮有陶潜酒，家传伏氏经。冥魂招不返，风雨撼疏棂。
挽邹使君
作者：钟芳
朝代：明

自甘丘壑大江隈，阀阅遥从宋季来。先世精忠遗笏在，晚年光宠画堂开。瑶台已化千年鹤，松径常封十亩苔。日暮中庭话儿女，秋风乔木不胜哀。
挽钟封君
作者：钟芳
朝代：明

一筇高卧海天涘，花木森森覆菉陂。万轴有书传子姓，秋毫无事扰公私。菟裘委顺心何憾，豸绣贻光福不迟。地远无缘分执绋，短歌聊用寄予悲。
故人寄槟榔
作者：钟芳
朝代：明

揽衣独坐窗宇凉，何物沁入秋庭香。迢遥寄置必佳品，指点启封聊一尝。君多啾唧齿牙脱，我亦潦倒须眉苍。何当归去逐樵隐，同看洞天苍海傍。
敬亭山
作者：钟芳
朝代：明

何地堪登眺，昭亭合暮讴。天空驰远思，川逝涤新愁。客拜梅公冢，诗传谢氏楼。此中如传舍，未必苦相留。
文中子
作者：钟芳
朝代：明

累土成崇丘，师师固多益。年来此义微，反面交相贼。
斋居
作者：钟芳
朝代：明

四极朱光遍，潜阴踯躅微。气机神自运，君德日同辉。京镐周文典，星坛帝舜衣。遥瞻云五色，正拥六龙飞。
新酿
作者：钟芳
朝代：明

酿成鸭绿美如饴，瓦缶新尝一二卮。入圣敢云知味鲜，爱宾常恐及门稀。香浮玉颊酡颜润，清对兰皋晚节宜。谁唤柴桑居士醒，
方心曲领
作者：钟芳
朝代：明

象服师中古，惟时损益宜。函藏非贻厥，聊畀后人知。
无逸图
作者：钟芳
朝代：明

意为马，志为控，辔衔弗戢六马横。欲渊濊濊含机阱，直臣献规谀献颂。颂易亲，规易疏，阙门之外天涯殊。梨园奸声杂子女，不图无逸图山水。
早朝
作者：钟芳
朝代：明

带月徐过白玉桥，佩环声里听云璈。朝宗在处歌尧舜，补衮何功愧稷皋。风动百蛮鞮鞻合，瑞呈阿阁凤凰巢。圣心望道犹如渴，东殿时闻集俊髦。
春丁
作者：钟芳
朝代：明

岿然四面见灵光，败宇颓垣似牧场。七十二贤无著处，旋编茅屋荐膏芗。一篑难成百尺台，每图堂构只推挨。减来减去申将去，又恐嫌多驳转来。
春丁·其一
作者：钟芳
朝代：明

岿然四面见灵光，败宇颓垣似牧场。七十二贤无著处，旋编茅屋荐膏芗。
春丁·其二
作者：钟芳
朝代：明

一篑难成百尺台，每图堂构只推挨。减来减去申将去，又恐嫌多驳转来。
春寒
作者：钟芳
朝代：明

章江二月寒未了，江中波浪连昏晓。筱帘高捲万家春，归鸿影里青山小。
春寒和林考功韵
作者：钟芳
朝代：明

坐看炉火旋成灰，散帙离披懒自堆。积块半乾淩更合，顽阴未破雪重来。漏传高阁两三点，梦绕炎洲千百回。赖有罗浮春满瓮，便须沉醉莫停杯。阴曀漫山山更高，长江一色合云涛。寒欺茅屋鸡声咽，雪衬莓阶鹤步牢。尺素共传新得句，重绵犹着旧时袍。乾坤妙理君须会，已觉南柯欲试桃。
春寒和林考功韵·其一
作者：钟芳
朝代：明

坐看炉火旋成灰，散帙离披懒自堆。积块半乾淩更合，顽阴未破雪重来。漏传高阁两三点，梦绕炎洲千百回。赖有罗浮春满瓮，便须沉醉莫停杯。
春寒和林考功韵·其二
作者：钟芳
朝代：明

阴曀漫山山更高，长江一色合云涛。寒欺茅屋鸡声咽，雪衬莓阶鹤步牢。尺素共传新得句，重绵犹着旧时袍。乾坤妙理君须会，已觉南柯欲试桃。
春日
作者：钟芳
朝代：明

乌蟾无停机，飘忽孟阳暮。开轩一延伫，百感萦衷愫。野景萃飞鸣，芬葩炫红素。袅袅池边柳，坠絮已无数。物变固以渐，弹指新成故。悠悠复悠悠，意逐溪云度。
春晴
作者：钟芳
朝代：明

雪色寒分粉署光，午云稀薄漏微阳。百花无意争春媚，沾著春风各自香。
晓发胡乐巡司抵旌德
作者：钟芳
朝代：明

晨装越重峭，景色忽纷披。楼处负岩麓，机舂当水湄。落霞红入市，秀麦绿盈菑。吏隐谅斯在，玉壶荒是非。天宇碧恢恢，群峰疑与齐。晚桥人远近，春陇麦高低。土溽琴书润，囹空鸟雀栖。无心任鞭扑，闭阁检筌蹄。
晓发胡乐巡司抵旌德·其一
作者：钟芳
朝代：明

晨装越重峭，景色忽纷披。楼处负岩麓，机舂当水湄。落霞红入市，秀麦绿盈菑。吏隐谅斯在，玉壶荒是非。
晓发胡乐巡司抵旌德·其二
作者：钟芳
朝代：明

天宇碧恢恢，群峰疑与齐。晚桥人远近，春陇麦高低。土溽琴书润，囹空鸟雀栖。无心任鞭扑，闭阁检筌蹄。
晚天露坐
作者：钟芳
朝代：明

火龙嘘焰逼窗纱，细瀹香薷当啜茶。倚遍玉楼凉入座，晴空落日看归鸦。
景梅亭绝句
作者：钟芳
朝代：明

宛水千年碧，敬亭千仞高。荒祠掩清寂，依约见诗豪。
景贤祠
作者：钟芳
朝代：明

一凤南飞一北翔，海天异代接孤芳。胸吞云梦波涛阔，文演丝纶日月光。累帙有谟摅悃赤，一生多口任雌黄。楚才入晋还名世，不道天涯异品量。
暮春
作者：钟芳
朝代：明

绿遍郊原春意阑，幽禽翔集带馀寒。斜风吹雨？？急，枝北枝南总未安。
暮春
作者：钟芳
朝代：明
体裁：七言绝句

绿遍郊原春意阑，幽禽翔集带馀寒。斜风吹雨��急，枝北枝南总未安。
曲江赓舟中韵
作者：钟芳
朝代：明

水落初痕石满江，白茅濡露拂麾幢。中扃晓彻天光合，坐爱泠泠百尺泷。
月
作者：钟芳
朝代：明

娟娟月色丽青冥，光正生时蠹已生。不为年年养蟾魄，玉轮应是十分明。
有客二首
作者：钟芳
朝代：明

有客湘江来，惠我罗文笺。得之亦何用，为写云锦篇。上陈皇王谟，昭晰星日悬。下陈周孔教，圣阃探微玄。世远叹多岐，若往迷秦燕。逸驾杳莫攀，长盱嗒无言。修词贵适用，岂谓争纤妍。意逐神乃疲，玄珠甘弃捐。卓哉无极翁，妙契追古贤。图书发精蕴，一洗俗学偏。年来三百载，灰烬不复燃。末流枝叶繁，高处入空禅。懵予竟何归，默坐思惘然。
有客二首·其一
作者：钟芳
朝代：明

有客湘江来，惠我罗文笺。得之亦何用，为写云锦篇。上陈皇王谟，昭晰星日悬。下陈周孔教，圣阃探微玄。世远叹多岐，若往迷秦燕。逸驾杳莫攀，长盱嗒无言。
有客二首·其二
作者：钟芳
朝代：明

修词贵适用，岂谓争纤妍。意逐神乃疲，玄珠甘弃捐。卓哉无极翁，妙契追古贤。图书发精蕴，一洗俗学偏。年来三百载，灰烬不复燃。末流枝叶繁，高处入空禅。懵予竟何归，默坐思惘然。
有感
作者：钟芳
朝代：明

如饴荼堇去周原，卢橘逾江性亦迁。最爱青青亭上柏，炎风朔雪总森然。
有感
作者：钟芳
朝代：明

山南山北殊风候，南自多阳北自阴。一夜雷声膏雨遍，桑杨南北共森森。
有感
作者：钟芳
朝代：明

惟重惟默，退焉若缩。惟便惟捷，易为容悦。守吾所好，人则我愚。徇时所悦，我将焉如。朴樕在野，以薪以槱。丛英芬葩，交我户牖。攸居孔宜，应莫我负。优哉游哉，聊用怡寿。
有感
作者：钟芳
朝代：明

洪钟在灵簴，不起寸筳音。彍弩闭机张，不射低飞禽。至宝岂外求，内照还自珍。宁为秋江陂，无人测奫深。焉能喜沾沾，易盈若蹄涔。策杖倚天立，嚣然动孤吟。栖迹昆仑颠，斫烟种琼玉。经年无一成，榛翳惟朴樕。仰瞻昊穹上，如飞驶双毂。茫然若自失，望七已逾六。胡为混浇尘，昧昧忘止足。徘徊江浔柳，枯条又盈绿。磅礡奠八极，含弘故休休。六合为襟期，万象共一丘。白璧泽以厚，千金易为酬。酒薄蚋蜢集，邯郸复招尤。咄嗟人已间，自厚实乃修。此义类能道，人非张与周。同胞介胡越，骨肉兴戈矛。趋舍毫末差，遂分薰与莸。巨阙号利器，决痈不如锥。骅骝天下骏，捕鼠不如狸。梅为南昌尉，庙器委涂泥。琬非百里材，骥足遭系维。峨峨白玉堂，矫矫青冥姿。飏光照下土，乘时戾天飞。荣耀世所贵，赋分焉能齐。野老寂无语，不羡亦不訾。鼓铸共钧轴，讴歌乐清时。悠悠穹壤间，尔我奚分为。
有感
作者：钟芳
朝代：明

洪钧鼓万汇，四序无愆期。桃红李梅白，川逝云雷驰。形声与色臭，百世如一时。云胡圣益远，群譊竞喧虺。菽粟滋味薄，雕锼奇谲滋。雌黄变黑白，牝牡殊黄骊。步禹岂不似，侮圣来众嗤。心传久矣湮，卮言亦奚为。
有感
作者：钟芳
朝代：明

荔枝无好花，牡丹嘉实少。娶妇论资财，生子多不肖。古人重择配，承祧期远绍。浊愚清乃贤，精气相感召。两美不兼致，徒为造物笑。黄金包祸胎，冥司暗亏耗。婚遘贵相当，无利他人宝。
有感·其一
作者：钟芳
朝代：明

洪钟在灵簴，不起寸筳音。彍弩闭机张，不射低飞禽。至宝岂外求，内照还自珍。宁为秋江陂，无人测奫深。焉能喜沾沾，易盈若蹄涔。策杖倚天立，嚣然动孤吟。
有感·其三
作者：钟芳
朝代：明

磅礡奠八极，含弘故休休。六合为襟期，万象共一丘。白璧泽以厚，千金易为酬。酒薄蚋蜢集，邯郸复招尤。咄嗟人已间，自厚实乃修。此义类能道，人非张与周。同胞介胡越，骨肉兴戈矛。趋舍毫末差，遂分薰与莸。
有感·其二
作者：钟芳
朝代：明

栖迹昆仑颠，斫烟种琼玉。经年无一成，榛翳惟朴樕。仰瞻昊穹上，如飞驶双毂。茫然若自失，望七已逾六。胡为混浇尘，昧昧忘止足。徘徊江浔柳，枯条又盈绿。
有感·其四
作者：钟芳
朝代：明

巨阙号利器，决痈不如锥。骅骝天下骏，捕鼠不如狸。梅为南昌尉，庙器委涂泥。琬非百里材，骥足遭系维。峨峨白玉堂，矫矫青冥姿。飏光照下土，乘时戾天飞。荣耀世所贵，赋分焉能齐。野老寂无语，不羡亦不訾。鼓铸共钧轴，讴歌乐清时。悠悠穹壤间，尔我奚分为。
望云楼
作者：钟芳
朝代：明

结楼向南陬，上与飞云齐。云飞亦何常，游子寄所思。庐峰翠色照窗户，盈盈目断天之涘。鬖鬖霜鬓丹霞帔，琼浆玉液延期颐。兰桂森森挺奇秀，人间此乐如君稀。骆越之阳大行陆，同此孤云送双目。固知无情非有情，亲舍那堪异南北。云来何之去何所，含精孕瑞庐峰下。一方忧旱简书严，正欲为云结霖雨。
朴庵
作者：钟芳
朝代：明

结宇在都市，地嚣心自闲。矮窗通素月，回溜入平湾。晦迹羲黄上，恣情木石间。青黄任牺象，曾为一开颜。
村居述所见
作者：钟芳
朝代：明

龙丘居士食脱粟，新构疏茅数间屋。飘风一夜吹海立，满床湿漏濡菅褥。篝灯起坐掩荆扉，独卷衾裯不成宿。俄然雷奋千山裂，东邻墙倾栋摧折。男啼女哭无宿处，来傍低檐话愁绝。话愁绝，其奈何，人生乐少愁何多。阴晴互变若反掌，何用愁绪空煎磨。悬鹑不作蒙袂叹，捉衿岂厌清商歌。君来依我失所庇，我如杕杜无蕃柯。为君起歌君击筑，鸣蛩唶唶残更促。暂时款语却相投，踟蹰共待东方白。
杨桃花
作者：钟芳
朝代：明

花发缠交碧玉枝，疏风时复露胭脂。莫缘幽僻轻颜色，秾绿深藏亦一奇。
杨震
作者：钟芳
朝代：明

谗构溷宸听，清忠振典刑。胡为昧几见，落魄几阳亭。
松壑为范邦秀作
作者：钟芳
朝代：明

希宝不市售，美材恒在幽。潇潇万壑间，纡辟无回辀。长松庇茅茨，枝柯郁相樛。萦牵远藤蔓，永谢依附柔。灵液渗九泉，化为琳与球。实蕃声乃宏，十里风飕飕。时当春华敷，侪与凡木侔。霜零众芳萎，勃勃淩高秋。凉燠靡常期，坚脆亦异流。范子冰蘖姿，自况信有由。于中有深契，此意非外求。愿言永盟好，相依作良逑。
松隐
作者：钟芳
朝代：明

汲将仙液驻朱颜，万壑松声协佩环。夜半鹤来探卧处，锦窝遥在翠微间。
校士
作者：钟芳
朝代：明

角艺裒群彦，才饶意自安。气横霜锷劲，词濆雪涛寒。步庑低黄鹄，丛芳混猗兰。小斋灯火夜，风竹奏琅玕。
桂江舟中次陈少参七星岩韵
作者：钟芳
朝代：明

碧山缭绕石瑰奇，两岸繁阴薜荔垂。桂水岁寒收瘴霭，火田秋熟庆清夷。无名老树森森秀，得意幽禽翐翐飞。三百六滩天上落，险夷惟有宓神知。
梅
作者：钟芳
朝代：明

茶鼎炉熏昼渐长，筠帘高捲燕飞忙。梅株已老根如铁，青子离离缀短墙。
梦中吟
作者：钟芳
朝代：明

高楼昼捲珍珠箔，情漠漠，佳人睡起罗衫薄。一双语燕挟春娇，傍人飞过香泥落。
棹
作者：钟芳
朝代：明

烟波万丈如无有，双扶重器含枢纽。济险功高人不知，有声长作苍龙吼。
植竹
作者：钟芳
朝代：明

寒风飕飕吹我屋，我欲禦风遍栽竹。他年绕屋森琅玕，静扫苍苔对修绿。
次严宗伯介溪公韵题御书楼
作者：钟芳
朝代：明

钤山楼阁东南胜，十袭缃纨贮御书。恩戴丘峦千仞表，价增琼玖万钧馀。典谟奥义垂名教，琬琰祥光谢太虚。却忆南阳龙卧日，辛勤诵读力菑畲。三朝法从旧词臣，璀灿天章宠锡频。函锦数重还自爱，籯金万镒底须珍。义方共羡诒谋远，旨授钦承御幄亲。清夜焚香效嵩祝，此生何幸际熙辰。
次严宗伯介溪公韵题御书楼·其一
作者：钟芳
朝代：明

钤山楼阁东南胜，十袭缃纨贮御书。恩戴丘峦千仞表，价增琼玖万钧馀。典谟奥义垂名教，琬琰祥光谢太虚。却忆南阳龙卧日，辛勤诵读力菑畲。
次严宗伯介溪公韵题御书楼·其二
作者：钟芳
朝代：明

三朝法从旧词臣，璀灿天章宠锡频。函锦数重还自爱，籯金万镒底须珍。义方共羡诒谋远，旨授钦承御幄亲。清夜焚香效嵩祝，此生何幸际熙辰。
次久庵黄宗伯韵
作者：钟芳
朝代：明

南国江山翠可怜，与君登眺意忘年。同心每恨论交晚，蹇足谁云得步先。两浙衣冠称世族，五更魂梦接英贤。兰桡风便天南北，何处重逢共折旋。
次介溪宗伯韵
作者：钟芳
朝代：明

屏开晓日瑞光重，处处亭台面面峰。境静戍楼闻画角，江寒渔艇散萍踪。雀桥乌巷流风远，虎锯龙盘王气钟。圣寿与天无尽藏，漫言仙露在乔松。
次化州舟行沮寇复从石城路
作者：钟芳
朝代：明

百事漫前期，阴晴自有时。厌劳宁得逸，欲速反成迟。海近风涛恶，寇多舟楫危。归途曾不远，幸尔未全迷。
次李少宰蒲汀韵
作者：钟芳
朝代：明

浮踪汩没宦尘间，临事常閒退更閒。过眼繁华花上露，到头器业筦中班。渔樵自适歌黄鹄，轮辐高悬卧碧山。感旧徘徊去城阙，万年青史待君删。
次永福
作者：钟芳
朝代：明

野戍连青嶂，烟坡尽白茆。山川原设险，蛇豕却为巢。肃气飞霜霰，军声振鼓饶。蠢兹如革面，未忍纵炰炰。
次罗绣衣坠马伤足韵
作者：钟芳
朝代：明

进止无心任所经，等闲骢马蹶朝行。夷途得险天终昧，痛定思危梦亦惊。几处弦歌虚月色，一春花柳阁风情。投闲欲觅飞升术，捷径惟应问曲生。贪看春光入草塘，玄黄羸马仆高冈。葵能自卫还伤足，花已分飞未下堂。搏老偶同驴背堕，袁生常恐雪中僵。游么不碍风翎劲，搏击层霄未可忘。
次罗绣衣坠马伤足韵·其一
作者：钟芳
朝代：明

进止无心任所经，等闲骢马蹶朝行。夷途得险天终昧，痛定思危梦亦惊。几处弦歌虚月色，一春花柳阁风情。投闲欲觅飞升术，捷径惟应问曲生。
次罗绣衣坠马伤足韵·其二
作者：钟芳
朝代：明

贪看春光入草塘，玄黄羸马仆高冈。葵能自卫还伤足，花已分飞未下堂。搏老偶同驴背堕，袁生常恐雪中僵。游么不碍风翎劲，搏击层霄未可忘。
次铜鼓寨
作者：钟芳
朝代：明

日斜临野戍，闲蹑翠云坪。金鼓联双舸，江山杳一程。烧延虹影烂，滩浅石牙横。春意三农足，边陲幸寝兵。
次顾兵宪韵
作者：钟芳
朝代：明

葵足祇自卫，焉能拟乔松。畏途更百险，栖迷竟何功。盛际图报艰，縻禄叨釜钟。徘徊掖垣曙，期吐尺寸胸。终惭宝燕石，高飞谢群雄。顾兹黑子地，渺渺南溟中。阃制籍良翰，灵威撼龙宫。夷丑顿屏息，勋名日跻崇。我归复奚虞，于耜惟明农。西山倚翠壁，鼓缶酬徒庸。精粗本同贯，治圃如治邦。雨晹卜丰歉，畎亩随南东。岂曰计口腹，伐檀企遐踪。多君吉甫诵，穆如惠清风。
止柴胡店避雨在滕县南故薛城近焉
作者：钟芳
朝代：明

微雨斜侵车幰，仆夫先后咨嗟。暂倚蓬门小憩，为谈农圃生涯。
正心楼
作者：钟芳
朝代：明

层楼涵碧拥孤城，八面玲珑混太清。堂奥定从卑处达，经纶元自静中生。星河气展皇王业，草木春呈造化情。满眼风光熏欲醉，主翁犹自唤惺惺。
残腊
作者：钟芳
朝代：明

残腊不少住，青阳暗相催。大运固有然，劳生亦奚为。亭亭山上松，化作爨下灰。灼灼苑中花，扬芬弄朝晖。鼓铸同一橐，群汇焉能违。愿从安乐翁，弄丸闲往来。
沙河
作者：钟芳
朝代：明

河水深叵测，瞬息无暂留。人心妙元化，与尔同周流。蔚彼牛山木，斤斧日相求。生意一以息，飘忽如蚍蜉。卓哉川上叹，古今共悠悠。
洛容有感
作者：钟芳
朝代：明

远地苍生似白茅，无情风雨任漂摇。隹兵翻启戎心变，蹀血堪怜户口消。万灶至今屯铁骑，五乡太半集鸱鸮。虞山庙祀千春在，干羽犹闻格有苗。
洪都沮风
作者：钟芳
朝代：明

五日江城下，江船壅不流。掩篷自歌啸，吹浪任萧飕。岸渚三分冻，烟岚一色秋。浊醪滋味薄，微饮亦消愁。
浔江
作者：钟芳
朝代：明

迢迢临江隈，百忧结怀抱。悁此瘴毒地，妖氛日撩绕。绥来穷岩幽，侏离语难晓。蠢兹固含灵，控诉若懊恼。天戈迅风霆，岂不惮诛剿。昆冈焚玉石，烈焰混丑好。首功贵多获，脂血膏野草。
海山遐祝
作者：钟芳
朝代：明

琼楼晴并朝阳阜，海色山光连翠牖。亲恩山海同高深，高深更拟亲同久。
海行因仆夫夜行而歌喜而有作
作者：钟芳
朝代：明

海澨初收雨一蓑，月光摇碧湛秋波。仆夫入夜疲应甚，犹自低声作细哦。
涂主政邦王以诗见赠
作者：钟芳
朝代：明

行藏何意听苍天，白首丘园君独贤。每混渔樵耽野况，顿忘宠辱觉神全。香分晴院疏帘外，春到寒塘秀竹边。却老有丹随处足，不须方外觅真传。
消梅
作者：钟芳
朝代：明

丛林风细鹤翎乾，雪干晴摇碧玉团。作白作乌惟用在，底须鼎实荐牙盘。
涑水司马氏云人情苦厌其所有羡其所不可得未得则羡已得则厌厌而求新则无所不至矣予读之有感因赋绝句
作者：钟芳
朝代：明

实德吾应愧，浮名信所遭。未能忘厌羡，祇觉一生劳。
清明
作者：钟芳
朝代：明

疏风冷雨清明节，都邑家家出城阙。担头芳醑洒荒原，纸钱满树飞蝴蝶。新坟旧坟何累累，旧坟歌笑新坟哀。鸟啼日落人归去，依然蓬颗封苍苔。嗟嗟人生不乐徒尔为，毵毵白发还相催。
清河口
作者：钟芳
朝代：明

河之水，何漫漫。昔与淮相安，今溢淮南岸。淮流入江古未闻，河水一入江流浑。清河之口渺无际，黄云浊浪相吐吞。河滨居民危岌岌，门基水齧无墙壁。旧时官路已成河，旋结颓茅蔽风日。日食何能给烟爨，妻啼儿号常夜半。相看朝夕难自保，流亡已遂惊鸟散。曾闻三白兆丰馀，水及故岸蝗为鱼。徵之近岁两无应，飞蝗江北江南俱。蝗大发，害我禾。水大至，荡我家。明年水至将奈何。
清远舟中
作者：钟芳
朝代：明

刺桐花发照山红，百丈游丝一叶风。舟子不知歌欸乃，齐声伊亚亦争雄。
清风亭蜀葵盛开
作者：钟芳
朝代：明

台上牡丹子离离，台下又见开蜀葵。花品贵贱有差等，容饰简约无蕃枝。轻绯素练纷两列，似与牡丹为媵妾。媵妾唯应侍玉妃，含香亦欲呈妍姿。洪纤浓淡自成性，造化何意分铢锱。午扃悄院流莺急，错落庭阶烂金碧。江南一雨气如秋，不为萧飕落颜色。
渡儋州新昌海
作者：钟芳
朝代：明

晚乘初霁渡新昌，潮落仍渐马腹强。薄伐共惊殳蔓草，一方从此系苞桑。张罝客椓林间杙，贡玉人通海上航。旧感萦怀歌兴发，满天霜月散新凉。
渡海和韵
作者：钟芳
朝代：明

长年舣棹仆夫催，报道祥风习习来。地脉不缘沧海断，蜃楼端为使君开。舟从织女机边过，人自蓬莱鹤背回。万顷玻黎天混漾，固应坡老羡奇哉。
渡淮
作者：钟芳
朝代：明

春判发京浦，及淮春已徂。君家淮水上，望望足欢娱。宾朋挈榼来，酬倡忘而吾。麦风环宇凉，槐阴沁窗疏。清时不易遇，岁月催霜颅。毋为久耽乐，焦萎待昭苏。大运贞元合，车书混瑶图。汇征萃髦彦，历历云中瑜。伊予眇何许，乘雁还淩凫。啜粟惭素饱，曾不裨锱铢。天阍在眉睫，芹曝伤予愚。炯炯宵不寐，拊心铭坐隅。
渡淮·其一
作者：钟芳
朝代：明

春判发京浦，及淮春已徂。君家淮水上，望望足欢娱。宾朋挈榼来，酬倡忘而吾。麦风环宇凉，槐阴沁窗疏。清时不易遇，岁月催霜颅。毋为久耽乐，焦萎待昭苏。
渡淮·其二
作者：钟芳
朝代：明

大运贞元合，车书混瑶图。汇征萃髦彦，历历云中瑜。伊予眇何许，乘雁还淩凫。啜粟惭素饱，曾不裨锱铢。天阍在眉睫，芹曝伤予愚。炯炯宵不寐，拊心铭坐隅。
游华封岩二首·其一
作者：钟芳
朝代：明

自笑颓龄六十三，揽衣登眺力犹堪。旁穿石磴迂还利，高引藤萝步且谈。千仞鸟飞横碧落，九霄人语隔尘凡。兴酣斜日不知倦，更上岩端看极南。
游华封岩二首·其二
作者：钟芳
朝代：明

游遍天涯见此山，天然奇绝翠微间。嵁崖高下开重榻，形胜东南控百蛮。仙境人寰迥然别，海光山色静相关。未缘幽僻都忘世，咫尺彤云是帝颜。眼空丘壑尘嚣远，气合青冥语笑闲。得意鸟飞青嶂外，放歌人在白云间。
游弘济寺
作者：钟芳
朝代：明

隔江蒲苇动微寒，江上危樯俯首看。石刹何年收佛骨，葛巾此夕聚儒官。暮秋山色犹含雨，静夜风声若倒澜。欲访群仙问遗诀，鼎中应有小还丹。
游永宁寺马上和韵
作者：钟芳
朝代：明

平生事业共青云，邂逅重逢话旧文。杨柳歌残清宴罢，夕阳归马带馀醺。
游灵谷寺
作者：钟芳
朝代：明

梵宫今历几春秋，十里松杉石径幽。率土尽传禅法象，谈空何怪晋风流。茶铛有焰飞丹鹤，香殿无梁架赤虬。欲到上方无觉处，白云苍栝共悠悠。
游牛首不果次图南韵
作者：钟芳
朝代：明

天外禅房入望深，肩舆垂发值秋阴。林光偶负追陪约，云片元无去住心。境好神仙应独擅，事违风雨亦相侵。诘朝有伴还乘兴，策马霜阡听越吟。秋入园林问浅深，轻寒山色昼阴阴。幽寻未尽回龙势，独翥难禁野鹤心。望久寺僧疑有问，出迟行露敢相侵。漫漫枫荻凋零尽，长铗哀弹起暮吟。谢公山屐滞秋深，山木空闻百尺阴。江绕石头分地脉，寺当峰顶直天心。乘闲却恨舆徒窘，得侣翻嫌俗累侵。偶见落鸦归暝色，倚楼凄切动豪吟。
游牛首不果次图南韵·其一
作者：钟芳
朝代：明

天外禅房入望深，肩舆垂发值秋阴。林光偶负追陪约，云片元无去住心。境好神仙应独擅，事违风雨亦相侵。诘朝有伴还乘兴，策马霜阡听越吟。
游牛首不果次图南韵·其三
作者：钟芳
朝代：明

谢公山屐滞秋深，山木空闻百尺阴。江绕石头分地脉，寺当峰顶直天心。乘闲却恨舆徒窘，得侣翻嫌俗累侵。偶见落鸦归暝色，倚楼凄切动豪吟。
游牛首不果次图南韵·其二
作者：钟芳
朝代：明

秋入园林问浅深，轻寒山色昼阴阴。幽寻未尽回龙势，独翥难禁野鹤心。望久寺僧疑有问，出迟行露敢相侵。漫漫枫荻凋零尽，长铗哀弹起暮吟。
游观音阁和思抑韵
作者：钟芳
朝代：明

危楼登遍诗脾困，清酒高歌次第催。树拥空苍齐石壁，江瑶晴绿上琼杯。老僧诵法鸣钟应，客子乘潮鼓棹回。归路昏黄人已醉，万家灯火烛三台。百丈禅林合素筵，意中飞鸟共翩翩。不知有我还无我，却爱今贤似昔贤。半世烟霞方外客，一龛香火洞中天。角残远戍苍烟暮，并辔犹联马上篇。
游观音阁和思抑韵·其一
作者：钟芳
朝代：明

危楼登遍诗脾困，清酒高歌次第催。树拥空苍齐石壁，江瑶晴绿上琼杯。老僧诵法鸣钟应，客子乘潮鼓棹回。归路昏黄人已醉，万家灯火烛三台。
游观音阁和思抑韵·其二
作者：钟芳
朝代：明

百丈禅林合素筵，意中飞鸟共翩翩。不知有我还无我，却爱今贤似昔贤。半世烟霞方外客，一龛香火洞中天。角残远戍苍烟暮，并辔犹联马上篇。
溪山雪霁图为杨勋部作
作者：钟芳
朝代：明

云脚如麻委平地，塞禽动色占春意。漫漫四际玉宇清，山色溪光夺空翠。幽栖客子倦伸缩，琪柯掩映琅玕屋。户外不扃人迹稀，断琴挂壁知者谁。
滕王阁
作者：钟芳
朝代：明

日斜高阁一登临，槛外轻岚叠翠岑。萍水渺然忘客主，寒温无定系晴阴。苞桑万邑番君泽，介石千年孺子心。景入琼觞人共醉，江空天阔起豪吟。
漫兴
作者：钟芳
朝代：明

叠叠波纹簇晓寒，江天秋落思漫漫。芙蓉不着污泥色，一任游人洗眼看。附岩花萼淡还浓，占断风光夕照中。小艇半横渔父醉，独凭秋色看芙蓉。
漫兴
作者：钟芳
朝代：明

斗间光焰焕龙精，蜃伏玄溟气自升。亭毒运行闲不得，日星河岳见精灵。
漫兴
作者：钟芳
朝代：明

斜月下西楼，凉飔袭毳裘。虚斋人语静，愁思漫悠悠。
漫兴
作者：钟芳
朝代：明

昔年银潢泛星槎，停机迎笑双仙娃。归来默坐玉台静，梅窗疏影清横斜。
漫兴
作者：钟芳
朝代：明

训诂纷纷溷古今，六经谁识圣贤心。懒于檐上看桃李，直向根源活处寻。
漫兴·其一
作者：钟芳
朝代：明

叠叠波纹簇晓寒，江天秋落思漫漫。芙蓉不着污泥色，一任游人洗眼看。
漫兴·其二
作者：钟芳
朝代：明

附岩花萼淡还浓，占断风光夕照中。小艇半横渔父醉，独凭秋色看芙蓉。
漫吟
作者：钟芳
朝代：明

天池滉瀁兮限南北，咫尺眩瞀兮穹壤翻覆。灵鷟秘兮祥麟踣，郑雅莫辨兮混缁白，西子蒙秽兮嫫母如玉。吁嗟地使之然兮，挹彼觱泉聊以自厌兮。有美一人兮宛清扬，眉横秋月兮双瞳方。卓星昪兮纡霞裳，飞翩翩兮驾鹤苍。钧天奏兮铿宫商，顾我欲驻兮霓旌彷徨。吁嗟从之无邮兮，溯彼清芬聊为休休兮。
漫吟·其二
作者：钟芳
朝代：明

有美一人兮宛清扬，眉横秋月兮双瞳方。卓星昪兮纡霞裳，飞翩翩兮驾鹤苍。钧天奏兮铿宫商，顾我欲驻兮霓旌彷徨。吁嗟从之无邮兮，溯彼清芬聊为休休兮。
漫吟三首
作者：钟芳
朝代：明

细酌松醪荐柘浆，无端漂絮逐风狂。天池浩荡春如许，椿槿宁须校短长。蒙茸青草满方塘，晴岫屏开白鹭双。秫酒正香渔父醉，一蓑和月卧沧浪。
漫吟三首·其一
作者：钟芳
朝代：明

细酌松醪荐柘浆，无端漂絮逐风狂。天池浩荡春如许，椿槿宁须校短长。
漫吟三首·其三
作者：钟芳
朝代：明

蒙茸青草满方塘，晴岫屏开白鹭双。秫酒正香渔父醉，一蓑和月卧沧浪。
漫吟三首·其二
作者：钟芳
朝代：明

深树鹪鹩借一柯，波光摇碧共婆娑。青山宜我看不厌，白发欺人生渐多。窗掩馀寒便旭照，径栽新绿趁微哦。田家风味儒家素，墙角烟条引薜萝。
漫咏
作者：钟芳
朝代：明

草树翩翩舞翠濒，鹤随云影度前津。江风水月无常主，惟有闲人是主人。竹里笙簧细奏时，道人携卷共栖迟。澹中意味闲中景，菊满前畦酒满卮。大斗空闻介寿祺，年开七帙已云稀。寻常独共黄花醉，不用红绡舞枳枝。
漫咏·其一
作者：钟芳
朝代：明

草树翩翩舞翠濒，鹤随云影度前津。江风水月无常主，惟有闲人是主人。
漫咏·其三
作者：钟芳
朝代：明

大斗空闻介寿祺，年开七帙已云稀。寻常独共黄花醉，不用红绡舞枳枝。
漫咏·其二
作者：钟芳
朝代：明

竹里笙簧细奏时，道人携卷共栖迟。澹中意味闲中景，菊满前畦酒满卮。
漳州威镇亭
作者：钟芳
朝代：明

独跨开元顶，乾坤混一家。连梵钟钹应，列贩市廛斜。潮涨桥通楫，云归堞隐笳。圆山看咫尺，谁为问琵琶。
潞河
作者：钟芳
朝代：明

鹑火气初交，萍踪次远郊。旱乾舟楫滞，推挽仆夫劳。日暖沙鸥浴，崖高水燕巢。喜看原上麦，葱蔚入烟霄。
烈妇祠雷人夫妇佣于新会，主人谋害其夫，沉之于江，尸浮逆流而上，妇见之痛哭，抱幼子同死。三尸浮至门，推去复来，事觉伏诛
作者：钟芳
朝代：明

红颜不共春争媚，慨叹仳离稔祸胎。一死甘随流水去，三魂同结怒潮来。时乖身陷豺狼窟，天定名扬御史台。若并忠良评义烈，厓门相望不胜哀。
王掌科乃翁
作者：钟芳
朝代：明

大海之隈五岭东，幽栖无闷南庄翁。混迹钓叟谐樵僮，课种谷粟亩数钟。不与琐尾争雌雄，牙签锦带垂房栊。检点艺苑迪童蒙，所忘远大非近功。上窥姚虞陋雕虫，凤毛养就飞翀翀。桂花开遍嫦娥宫，一枝先折扬秋风。长安金榜日瞳昽，琐闱密勿收人龙。吁嗟庞德潜昭融，生前困抑身后荣，班班鸾诰下九重。
王母瑶池图为宁波李纪题
作者：钟芳
朝代：明

雪点头颅云作衣，每凭青鸟下瑶池。石城金室春何限，都入萱堂献寿卮。
珠崖杂咏次韵七首
作者：钟芳
朝代：明

万里望宸极，地远天亦荒。玉节劳咨度，银潢隔渺茫。鲋喁濡沫下，狐跃虎貙傍。皇仁本无间，迟子诞敷将。孤岛沧瀛外，优优政俗宜。九天覃濊泽，中谷少仳离。藤布三秋税，香粳半夜糜。绕城箫鼓闹，同乐际清时。洪炉钧鼓铸，沧海混华夷。离正春长燠，波平碧映曦。风花嫣瑞霭，鱼鸟恣晴熙。为访蛟人室，明珠或见遗。宪节南溟重，霜威自昔闻。笑谈挥九伐，呼吸定三军。列阵秋腾海，高锋夜彗云。如何鼪鼯辈，扬臂怒新君。塞檄飞星候，江梅破腊初。旌旗严虎队，樽俎答鱼书。自昔恣群螫，何殊豢众狙。伸威如有待，山海效储胥。迢迢黑子地，矫矫汉官仪。剑盾擅长技，貔貅攒健儿。平越有故事，伏波端可师。柔桑惮蚕食，翘首望清夷。鹏化图南地，何须问北溟。倚楼观海立，开户放云行。俗混鸥堪狎，机亡虎可婴。浮生本无系，泉石有馀情。
珠崖杂咏次韵七首·其一
作者：钟芳
朝代：明

万里望宸极，地远天亦荒。玉节劳咨度，银潢隔渺茫。鲋喁濡沫下，狐跃虎貙傍。皇仁本无间，迟子诞敷将。
珠崖杂咏次韵七首·其七
作者：钟芳
朝代：明

鹏化图南地，何须问北溟。倚楼观海立，开户放云行。俗混鸥堪狎，机亡虎可婴。浮生本无系，泉石有馀情。
珠崖杂咏次韵七首·其三
作者：钟芳
朝代：明

洪炉钧鼓铸，沧海混华夷。离正春长燠，波平碧映曦。风花嫣瑞霭，鱼鸟恣晴熙。为访蛟人室，明珠或见遗。
珠崖杂咏次韵七首·其二
作者：钟芳
朝代：明

孤岛沧瀛外，优优政俗宜。九天覃濊泽，中谷少仳离。藤布三秋税，香粳半夜糜。绕城箫鼓闹，同乐际清时。
珠崖杂咏次韵七首·其五
作者：钟芳
朝代：明

塞檄飞星候，江梅破腊初。旌旗严虎队，樽俎答鱼书。自昔恣群螫，何殊豢众狙。伸威如有待，山海效储胥。
珠崖杂咏次韵七首·其六
作者：钟芳
朝代：明

迢迢黑子地，矫矫汉官仪。剑盾擅长技，貔貅攒健儿。平越有故事，伏波端可师。柔桑惮蚕食，翘首望清夷。
珠崖杂咏次韵七首·其四
作者：钟芳
朝代：明

宪节南溟重，霜威自昔闻。笑谈挥九伐，呼吸定三军。列阵秋腾海，高锋夜彗云。如何鼪鼯辈，扬臂怒新君。
班竹椅
作者：钟芳
朝代：明

湘椅来从德庆新，寝居随意屈还伸。潇然翠竹黄花里，若个谁知自在春。几度蟾光缺又圆，簦茎细碾瀹清泉。欲留残饭饲饥鼠，只恐招群扰夜眠。
班竹椅·其一
作者：钟芳
朝代：明

湘椅来从德庆新，寝居随意屈还伸。潇然翠竹黄花里，若个谁知自在春。
班竹椅·其二
作者：钟芳
朝代：明

几度蟾光缺又圆，簦茎细碾瀹清泉。欲留残饭饲饥鼠，只恐招群扰夜眠。
琪树
作者：钟芳
朝代：明

淇树生玄圃，枝叶何蒙茸。一鸟巢其颠，修翰弄春风。一鸟飞且鸣，清音协丝桐。栖迟偶相值，何心竞雌雄。天明各分飞，冥冥任西东。
琼州二贤祠
作者：钟芳
朝代：明

远地龚黄岂乏材，化工未始异培栽。若为一样甘棠树，红杏日边相映开。
瓮莲
作者：钟芳
朝代：明

小就盘涡石一拳，玉筒擎碧静娟然。斜风送雨滂滂急，簸弄明珠颗颗圆。仙脉分从泰华颠，清标孤挺荫清泉。寄言正在忘言处，点点玻璃浑浑天。
瓮莲·其一
作者：钟芳
朝代：明

小就盘涡石一拳，玉筒擎碧静娟然。斜风送雨滂滂急，簸弄明珠颗颗圆。
瓮莲·其二
作者：钟芳
朝代：明

仙脉分从泰华颠，清标孤挺荫清泉。寄言正在忘言处，点点玻璃浑浑天。
田州奏捷送张白山佥宪
作者：钟芳
朝代：明

方召全才出禁中，一时赞翊尽豪雄。读书已破几万卷，陷阵今收第一功。桂水霜清森画戟，田阳灰烬捲秋蓬。华风悉变雕椎旧，白雉何须九译通。钱塘昔雨喜相逢，此夜漓江语笑同。愧我凡材陪峻列，爱君爽气逼秋穹。盗知有备萑蒲静，民自无冤狴犴空。甄拔谩疑边地隔，五云举目是重曈。
田州奏捷送张白山佥宪·其一
作者：钟芳
朝代：明

方召全才出禁中，一时赞翊尽豪雄。读书已破几万卷，陷阵今收第一功。桂水霜清森画戟，田阳灰烬捲秋蓬。华风悉变雕椎旧，白雉何须九译通。
田州奏捷送张白山佥宪·其二
作者：钟芳
朝代：明

钱塘昔雨喜相逢，此夜漓江语笑同。愧我凡材陪峻列，爱君爽气逼秋穹。盗知有备萑蒲静，民自无冤狴犴空。甄拔谩疑边地隔，五云举目是重曈。
甲戌夏过潮州谒韩文公庙
作者：钟芳
朝代：明

砥柱当年屹倒澜，一官遥谪瘴江干。臣身未死心终赤，佛法如灵骨不寒。逢乱常多逢治少，得民容易得君难。津头落日天涯暮，敬为先生一驻骖。
甲戍四月过蓬辣滩
作者：钟芳
朝代：明
体裁：古风

榄潭东下溪流恶，恶滩自古传蓬辣。平澎百里闻鍧雷，怪石谽谺剑相搏。百夫推挽仆且僵，仓黄急唤黄头郎。须臾修绠忽中绝，一落千丈魂飞扬。蛟螭磷磷齧舟碎，命如蚶蚬遭沸汤。呜呼，命如蚶蚬遭沸汤，君欲南征殊莫忙。
甲申夏病起
作者：钟芳
朝代：明

齿龋惊衰早，形羸怯岁寒。病贻妻子累，起笑带袍宽。夭寿皆如寄，行藏信所安。早营筠菊胜，拟傍白云闲。
电白观海
作者：钟芳
朝代：明

南北山头瘴厉开，思君呼酒赋台莱。行边诗句人人诵，到处声称特特来。客坐燕间挥盏斝，农郊旱暵荐云雷。黔黎皞皞韬钤外，击壤兴谣日几回。
画竹
作者：钟芳
朝代：明

坚贞不为秋霜厉，合是中虚性自禁。江晚微风递凉色，翠条飞动玉龙吟。
画菜
作者：钟芳
朝代：明

畦头晚色涵葱茜，淩寒半捲玻璃片。薤盐登品任东风，莫教吹入苍生面。
画菜四幅为冼罗江卿题 其一 芥菜
作者：钟芳
朝代：明

雪重玻璃捲，苍然色不渝。苦辛通性窍，登荐后甘腴。
画菜四幅为冼罗江卿题 其三 白萝卜
作者：钟芳
朝代：明

风叶青罗嫩，霜根白玉鲜。不缘多故贱，菌耳合争妍。
画菜四幅为冼罗江卿题 其二 白菜
作者：钟芳
朝代：明

闹处光阴短，澹中滋味长。畦蔬寒可掬，清白带凝霜。
画菜四幅为冼罗江卿题 其四 胡萝卜
作者：钟芳
朝代：明

剪剪陂云碎，淩冬翠转深。土膏微启润，龙爪见黄金。
画菜四幅为冼罗江卿题·芥菜
作者：钟芳
朝代：明

雪重玻璃捲，苍然色不渝。苦辛通性窍，登荐后甘腴。闹处光阴短，澹中滋味长。畦蔬寒可掬，清白带凝霜。风叶青罗嫩，霜根白玉鲜。不缘多故贱，菌耳合争妍。剪剪陂云碎，淩冬翠转深。土膏微启润，龙爪见黄金。
畏醉
作者：钟芳
朝代：明

畏醉常辞酒，那堪杜举频。主人无限意，倾倒对凫尊。
留别南都诸公
作者：钟芳
朝代：明

同戴晨星拜紫宸，临溪忍逐塞鸿分。廿年羁旅风霜惯，万里离家仆隶亲。金阙鼓钟催客梦，凤台花柳负青春。幽情欲语终无语，回首江东几暮云。
登第后寄家书
作者：钟芳
朝代：明

南极坤垠是故乡，故乡翘望正茫茫。年年秋近归鸿急，一见归鸿一断肠。
白鹰为沈都阃题
作者：钟芳
朝代：明

莫缘饥饱浪猜详，玉爪霜翎本自将。草暖任渠狐免狡，朔风摇落正飞扬。
百果答
作者：钟芳
朝代：明

桃称王母枣安期，酸苦辛甘各有宜。何必荔枝称绝品，鼎钧滋味合兼资。
睿斋
作者：钟芳
朝代：明

暗室窍如线，天光湛一隙。牛渚深叵测，犀燃洞底极。圣凡天壤县，何以蹈轨迹。惟思贵专精，迅若矢赴的。志定神乃凝，圣功此扃鐍。通幽会万窍，泰宇焕的历。箕畴衍禹绪，旨要故不匿。睿斋揭新铭，斯道亦允迪。歌予忽忘言，相看暮岑碧。
瞻云图为贾学士题
作者：钟芳
朝代：明

瞻云有图何泥泥，翰林学士衣冠系。凝然一片倚清秋，似向园林荫桑梓。我披瞻云图，为赋瞻云歌。颍川河阳才咫尺，太行嵩岳交嵯峨。云下老翁世希有，贵封词臣更遐寿。芝兰玉树满庭阶，艺苑腾声常八九。只今耆龄九十三，伏生卫武伯仲间。瑶觞泛紫荐秋影，忽疑一老遗商颜。睇久云渐移，意定云还住。栖栖千里情，寄置云生处。天南天北两悠悠，杰调豪吟起玉楼。遥知不似闲舒卷，常与青山拥帝丘。
石塔
作者：钟芳
朝代：明

禅林说法爱圆通，累石层层架碧空。上到浮图最高处，依然身在幻尘中。
石笏洞
作者：钟芳
朝代：明

洞开石笏迤天梯，步步陵空面面奇。不是嬉游心性癖，只缘清简吏民宜。座间云满凫鹥狎，脚底春生草木知。却笑九华丹灶冷，丹成不济鬓如丝。
祷雨和太守黄后溪韵
作者：钟芳
朝代：明

旱甚游尘蚀紫苔，遍祈端为九农灾。泉迎龙窟联髦稚，田拆龟文杂草莱。处处云霓频在望，嗷嗷鸿雁有馀哀。南交方拟勤天讨，只恐征科急报来。
禁中春雪
作者：钟芳
朝代：明

急柝疏钟促曙光，玉娥飞舞迓东皇。寒欺御柳旋成幻，色衬宫梅欲堕香。万片袅烟迷太液，一时随辇赴昭阳。郊原已兆丰登候，猎骑犹闻献白狼。
秋气
作者：钟芳
朝代：明

秋气日棱棱，群葽减却青。哀蛩鸣古壁，斜月上疏棂。柝隐宫声闹，魂惊旅梦醒。推衾当户坐，搔首看繁星。
移柏行
作者：钟芳
朝代：明

岑甥惠我双盆柏，睡起凭轩爱如玉。海涯何处得此种，椰根榔叶总粗俗。乘春吐茁才尺馀，已觉苍然类耆宿。顾兹盆盎无多地，植此大材受局促。风霜历年几何许，枝条不展根拳曲。岁当丁酉斗指辰，丘园久涸逢甘霖。呼僮剖盆留宿土，移向庭阶青可人。宛如开笼放雏鸟，舒翰振迅腾霜爪。又如困鳞脱网罟，洋洋鼓鬣游湖沼。乾坤造物此足窥，遇与不遇惟其时。得时拱把遂畅达，失时合抱成枯萎。我今作歌与僮约，灌培爱护休摧椓。天如假我十数年，见汝昂霄耸丘壑。
立春日书事
作者：钟芳
朝代：明

阳回玄籥葭灰浮，春幡迎春椎土牛。韭黄苣紫罗春羞，柑酒满泛玻璃瓯。青帝隔岁始一反，啼破莺声娇睍睆。柳窥春色办新妆，拟待繁华斗妖艳。东风年年润枯稿，一见东风一回老。不如对酒仍高歌，坐看凉月生庭柯。
章涯二亲
作者：钟芳
朝代：明

清朝神圣裔，风韵出尘嚣。邺架书常满，韩封乐自饶。仙腾骈鹤杳，哀思入江遥。凉院沉沉夜，疑闻堕玉箫。
竹
作者：钟芳
朝代：明

翠实连千亩，扶疏荫绿苔。秦台骈月管，应有凤凰来。
竹亭
作者：钟芳
朝代：明

澄襟坐长昼，爱此虚中君。秩秩玉堂友，依依钟阜云。景融川色媚，野霁曙光分。遥意方丘祀，神旗瑞霭纷。
竹屋
作者：钟芳
朝代：明

遁翁居山厌嚣俗，绕屋丛栽万竿竹。藤床木几足清赏，诗书为粱竹为肉。竹成不作鶠鹜栖，凤生已即鸣阳枝。枝头白日照疏翠，幽阴野色还相宜。君不见，淇隈如箦歌金锡，至今清风播无极。
竹石
作者：钟芳
朝代：明

有蔚者竹，其叶沃若。有美斯石，浑坚以朴。朴故无伪，沃其有仪。淩厉岁寒，确乎匪移。君子象之，因物验己。虚中劲节，抱一终始。
答林都宪省吾
作者：钟芳
朝代：明

穗城春色艳花容，岁岁春花照眼红。我到逢春花不发，一川烟霭泥孤蓬。
筠州览景
作者：钟芳
朝代：明

乘轩六月到筠州，蜀锦横江日夜流。烟火两涯夹城市，禾苗万顷翳田畴。时清已靖华林变，官正能分衮黼忧。老我服勤成底事，海天寥泬重回头。
簋庵
作者：钟芳
朝代：明

有物象两仪，外圆内还方。圆为智之用，方为义之藏。体用两不颇，蔚兹金玉相。缘形发幽契，旨趣回河光。灵禋间俎豆，明德昭膻芗。所以圣作制，礼荐登庙堂。扁斋揭斯义，是用耿不忘。伊余有嘉实，需君献烝尝。
粤峰行
作者：钟芳
朝代：明

我览粤峰集，触我怀远情。粤峰来自五岭南，书法遒劲名神京。掀然掉臂公侯间，浓墨挥洒风云生。桃笙象簟拥清暇，若与颜柳相重轻。却怜经学子，皓首无名称。镌肝镂骨人不识，夜光鱼目争晶荧。前人格语后人笑，改换头面相挤倾。何如学书解传世，披卷烂若罗繁星。星光大小众易见，虽欲妒忌难訾评。临深为高湛子耻，仰屋感叹予同情。吁嗟临深休自珍，后来复有临深人。
紫薇花
作者：钟芳
朝代：明

天孙擘碎彩云堆，散入幽斋作绛帷。暑雨渐多蒸溽甚，故乘新霁曝葳蕤。
纪梦
作者：钟芳
朝代：明

攲枕正鼾寐，恍惚溯太清。峥嵘贝阙金为楹，钧天广奏隘韶頀，格泽之干芙蓉旌。有神何峨峨，佩纡霞弁垂霓缨。即我为我言，是惟天上白玉京。我欲因之叫阊阖，关严虎豹心屏营。心屏营，还止止，一点灵台即天帝。梦醒起坐揽宵衣，春云送色东方晞。
细米花
作者：钟芳
朝代：明

叶叶间疏英，深冬树更青。色欺女萝嫩，香赛木犀清。细细抽金缕，累累缀玉缨。蝶蜂何处在，莫敢侦芳馨。
罗亭道中
作者：钟芳
朝代：明

陆川望望入罗亭，云外乡心境外情。涧水不停原有自，野山虽好亦无名。马谙旧路蹄增迅，花映斜阳色倍明。信宿村居问民瘼，莱芜新垦趁春晴。